Uđite, otvoreno je! | Valentin Kuleto\nZa razliku od pre samo dve decenije, kada je informaciji trebalo mnogo vremena da stigne do konzumenta, danas, u digitalnoj eri, ona nalazi najuzanije puteve i vrlo brzo stiže do onoga kome je namenjena. Zahvaljujći inovativnim kanalima komunikacije, do informacije se stiže sada i odmah, a ta mogućnost otvara čitav niz drugih mogućnosti, neprestano šireći ovaj „začarani krug”.\nPrirodno, karakteristike savremenog transfera informacija reflektuju se i na kontekst obrazovanja i učenja. Budući da je obrazovanje oduvek zavisilo od promena u komunikacionim tehnologijama, olakšan pristup informacijama transformiše tradicionalno obrazovanje, pa uverenja da je neophodno fizički prisustvovati nastavi ili imati propisan odnos sa predavačem više nisu održiva. Danas, više nego ikad, zahvaljujući pomenutim dostignućima, obrazovanje je dostupnije većem broju ljudi i prilagođeno njihovim različitim potrebama.\nFenomen šire dostupnosti obrazovanja okupio je veliki broj organizacija i ljudi, čija je osnovna ideja popularisanje i promocija otvorenog učenja. Ova inicijativa dovela je do stvaranja novog pokreta – Otvorenog obrazovanja, koji se temelji na idejama Deklaracije o ljudskim pravima i stavu da svi imaju jednaka prava na obrazovanje.\nKada se govori o otvorenom pristupu obrazovanju i učenju, najčešće se pominju termini: otvoreno obrazovanje (OE), otvoreni kursevi (OCW), otvoreni obrazovni resursi (OER). UNESCO je 2002. godine prvi put upotrebio termin otvoreni obrazovni resrusi, koji se odnosi na bilo koju vrstu obrazovnih i istraživačkih resursa koji su otvoreni za upotrebu, bez plaćanja naknade ili drugih ograničenja (Butcher, 2011). Ovaj koncept predstavlja jedan vid konkretizacije pokreta Otvorenog obrazovanja, i polazi od ideje slobodnog deljenja znanja za dobrobit društva u celini.\nO važnosti otvorenog pristupa obrazovanju razmatralo se u sedištu UNESCO-a u Parizu, gde je 2012. godine doneta deklaracija o otvorenom pristupu obrazovnim resursima, koja obuhvata niz preporuka za planiranje, strateško promišljanje, stvaranje preduslova i okruženja, promociju i deljenje otvorenih obrazovnih resursa. Prema shvatanju autora koji se bave analizom ideja otvorenosti obrazovanja, OER i otvoreno obrazovanje mogu doprineti smanjenju jaza između različitih društvenih slojeva i zemalja, poboljšati kvalitet obrazovanja i povećati broj ljudi uključenih u personalizovani obrazovni proces.\nU dvominutnom videu pod nazivom – Why Open Educational Resources Matter na interesantan način su predstavljene ključne ideje i karakteristike Otvorenog obrazovanja.\nU narednom delu prikazani su neki od prestižnih svetskih univerziteta koji podržavaju i sprovode koncept Otvorenog obrazovanja, kao i linkovi ka konkretnim otvorenim sadržajima koje nude.\nHarvard Univerzitet – Univertizet Harvard smatra se pionirom pokreta Otvorenog obrazovanja, jer je prvi američki univerzitet koji je svoje resurse postavio na web, sa mogućnošću slobodnog korišćenja i preuzimanja. Danas, u sklopu Harvarda postoje različiti servisi koji pružaju niz otvorenih mogućnosti za učenje, a neki od njih su:\nHarvard Open Learning – predstavlja inicijativu Harvarda da odabrane kurseve ovog univerziteta otvari za javnost, potpuno besplatno, čak i bez potrebe registracije na sajt.\nHarvardX – EdX je platforma koja podstiče i stimuliše otvoreno online učenje, pružajući mogućnost uključivanja u besplatne online kurseve. Harvard je jedan od univerziteta koji podržavaju ovu inicijativu i na EdX platformi omogućava pristup nekim od svojih kurseva iz različitih naučnih oblasti.\nHarvard YouTube kanali pružaju besplatne video-sadržaje iz različitih oblasti koje se obrađuju na ovom univerzitetu. Kao posebno interesantan, izdvojili bismo Harvard Thinks Big, YouTube kanal koji obuhvata desetominutna video-predavanja najpoznatijih profesora sa Harvarda, na teme koje njih posebno inspirišu i pokreću na istraživanje.\nHarvard Usable Knowledge je web sajt čiji je cilj da obrazuje lidere koji će razviti ozbiljan pristup istraživanju i obrazovanju, i na taj način imati značajnu ulogu u unapređenju obrazovanja, učenja, nastave, ali i čitavog društva.\nOxford Open Content – Ovaj sajt sadrži otvorena predavanja, lekcije, kurseve, nastavne materijale, intervjue sa vodećim akademcima Oksfordskog univerziteta, kao i mnoštvo drugog obrazovnog materijala. Sadržaj sajta se redovno ažurira i potpuno je besplatan za praćenje i downloadovanje. Celokupan materijal je postavljen u tematske celine koje mogu biti dostupne u audio, video ili pdf formatu.\nOpen Yale Courses je sajt koji obezbeđuje besplatni pristup predavanjima i drugim nastavnim materijalima iz odabranih kurseva različitih Yale koledža. Sadržaji su dostupni u video, audio i tekstualnom formatu, uz mogućnost preuzimanja, redistribucije i remiksovanja materijala. Otvorena predavanja obuhvataju teme iz oblasti umetnosti, humanističkih i društvenih, kao i prirodnih nauka.\nYale YouTube Channels pružaju besplatne video-sadržaje iz naučnih oblasti koje se obrađuju na ovom univerzitetu. Poseban utisak ostavlja Yale Couses channel koji omogućava sagledavanje filozofije obrazovanja i učenja na ovom univerzitetu, ali i sticanje uvida u samo jezgro univerziteta, njegove učionice, nastavne programe i same predavače.\nStanford Online je sajt na kom je moguće pristupiti svim otvorenim kursevima koje ovaj univerzitet nudi. Takođe, dostupan je i pregled svih naučnih oblasti iz kojih Stanford Univerzitet pruža besplatne kurseve, kao i pregled platformi na kojima su dostupni otvoreni resursi ovog univerziteta.\nMIT Open Courseware je baza otvorenih kurseva Massachusetts Institute of Technology koji su dostupni svima. Kurseve je moguće filtrirati prema oblastima koje obrađuju (biznis, matematika, društvene i humanističke nauke, IT… ), ali i prema posebnim elementima svakog kursa – video/audio predavanja, interaktvna simulacija, tekstualni materijali, zadaci… Ovde su prikazani neki od najposećenijih MIT otvorenih kurseva.\nKako možemo videti, prestižni svetski univerziteti podržavaju i sprovode ideju Otvorenog obrazovanja i učenja otvaranjem svojih sadržaja ka svima koji žele da uče. Rame uz rame sa najpoznatijim univerzitetima stoji i LINK University, obrazovni portal koji takođe prepoznaje značaj Otvorenog obrazovanja i pruža mogućnost besplatnog preuzimanja velikog broja edukativnih materijala iz oblasti marketinga, menadžmenta, programiranja, dizajna… Lekcije su razdeljene po oblastima kako bi korisnici na što lakši način pronašli sferu svog interesovanja, edukovali se, unapredili već postojeća znanja ili samo proverili koliko su dobri u istim. Portal LINK University svima omogućava da nauče ono šta žele, onda kada to žele i na način i brzinom koja svakom pojedincu odgovara.\nVama je ostalo samo da izbarete materijal i prepustite se učenju. I sve to besplatno.\nPrethodna objava Testirajte svoju ideju za start-up Sledeća objava 6 opasnosti koje ugrožavaju izuzetan radni učinak – Robin Sharma


Novi mirovni ugovor vlasti i pobunjenika u Kolumbiji\nBeta\t 24. novembra 2016. 19:10\nPredsednik Kolumbije Huan Manuel Santos potpisao je danas sa najvećom pobunjeničkom grupom novi mirovni sporazum, koji treba da okonča pola stoleća sukoba u toj južnoameričkoj zemlji.\nSantos i Rodrigo Londono, lider gerilskih Revolucionarnih oružanih snaga Kolumbije, poznatih po skraćenici FARK, potpisali su sporazum sastavljen na 310 stranica u istorijskom pozorištu Kolon u Bogoti.\nPotpisivanje je usledilo nepuna dva meseca nakon što su gradjani Kolumbije na referendumu odbacili prethodni mirovni sporazum.\nDanašnja, u žurbi organizovana ceremonija bila je daleko skromnija od one u septembru, kada je kasnije odbačeni mirovni sporazum potpisan pred publikom u kojoj su bili strani državnici i generalni sekretar UN Ban Ki Mun.\nLevičarski gerilski pokret FARK nastao je 1964. godine i od tada se bori protiv vladinih snaga, a kao cilj je proklamovao izgradnju države na marksističko-lenjinističkim osnovama i agrarnu reformu.\nOd Šezdesetih godina, u sukobima FARK-a sa vojskom, ali i desničarskim paravojskama i narkokartelima, u Kolumbiji je ubijeno više od 200.000 ljudi, a nekoliko miliona je moralo da napusti svoje domove.


Popravka olimpijskog bazena na Spensu - Novo podno grejanje oko bazena, sređivanje pomoćnih prostorija\nPopravka olimpijskog bazena na Spensu koštaće gotovo 62 miliona dinara\nOsim rekonstrukcije olimpijskog bazena na Spensu, koja je već počela, planirano je i sređivanje pratećih prostorija. Procenjeno je da će obnova prostorija u funkciji zatvorenih bazena koštati oko 29,2 miliona dinara, a radovi će najverovatnije početi u julu, budući da se ponude na tender JP „Sportski i poslovni centar Vojvodina” podnose do 24. juna.\nKako se iz konkursne dokumentacije može primetiti, predviđena je nabavka i ugradnja novih kabina za presvlačenje s odgovarajućim klupama, zamena sanitarija i prateće opreme, kao i postavljanje novih keramičkih pločica prve klase i odgovarajćih sokli. Osim toga, biće zamenjena rasveta, a planirana je i nabavka novih jednokrilnih vrata plastificiranih aluminijumskih profila, kao i postavljanje prozora umesto nadsvetla iznad vrata, prensoi Dnevnik.\nU okviru rekonstrukcije pomoćnih prostorija, predviđeno je i sređivnje instalacija vodovoda i kanalizacije, grejanja, elektroinstalacija, te bojenje i nanošenje zaštitnog premaza na zidove, stubove i grede, kao i farbanje unutrašnjih dvokrilnih drvenih vrata.\nOsim sređivanja podnog i radijatorskog grejanja, u okviru mašinskih radova, planirana je i ugradnja vazdušne zavese, ali i rekonstrukcija ventilacije. Kada je reč o elektroenergetskim intalacijama, predviđena je demontaža fluorescentnih svetiljki i ugradnja 120 novih LED u spušteni plafon.\nU svlačionicama će biti montirane klupe s odgovarajućim čivilucima, a planirane su i dve u hodniku, kao i nabavka dve mašine za ceđenje kupaćih kostima.\nMožda najinteresantnija stavka u okviru sanacije bazena i pratećih prostorija je to što je planirana nabavka i ugradnja pokretnog lifta nosivosti najmanje 136 kilograma, s dubinom suštanja sedišta ispod nivoa ploče pored bazena minimum 650 milimetara. Osim toga, predviđena je i platforma, od inoksa i stakla, za nesmetano kretanje osoba s invaliditetom.\nZa popravku više od 62 miliona dinara\nPopravka olimpijskog bazena na Spensu koštaće gotovo 62 miliona dinara, bez PDV-a, a, između ostalog, planirana je i ugradnja novog podnog grejanja oko bazena, te sanacija vodovodnih, kanalizacionih i elektroinstalacija, ali i postavljanje nove rasvete. Rekonstrukcija će najverovatnije biti završena do kraja leta, budući da je rok za završetak svih radova tri meseca od uvođenja izvođača u posao, a Gradska uprava za imovinu i imovinskopravne poslove ugovor je dodelila grupi ponuđača – firmama „Maks Kor” iz Petrovaradina, „Dehidra 021” iz Futoga i „Bulevar kompani” iz Novog Sada.


Modni vodič za biranje trendi obuće ovog proleća - Ženski magazin - Horoskop, ljubav, fitness i zdravlje\nVreme je za dugo očekivani proleći šoping kojim ćemo unaprediti naš stajling i osvežiti kompletan garderober. Od odeće koju nosimo svakodnevno i kaputa i jaknica, do aksesoara i omiljenog nakita, posebno mesto na šoping listi treba da ima i obuća! Kao što već znate, svaka sezona donosi nove trendove, a ovo proleće nije izuzetak.\nZato ćemo vam danas otkriti nekoliko modela obuće prema kojima možete da birate vaše nove komade od kojih se sigurno nećete odvajati u različitim prilikama. Među trendovima dominiraju neutralne nijanse, ali i bogati deseni pa ćete tako lako moći da pronađete odrešeni stil za sebe. Još uvek se nećemo odvajati od belih gležnjača, ali i papuča koje su i dalje apsolutni “must-have” svake šik dame.\nPogledajte o kakvim modelima je reč\nkakvu obucu nosimo ovog proleca\nPROČITAJTE SLEDEĆI TEKST: Must have: mini torbica sa zmijskim printom koju obožavamo


Dečiji sajam, od 6. do 8. oktobra - Dan u Beogradu\nNaslovna » Izlasci » Sajmovi » Dečiji sajam, od 6. do 8. oktobra\nDečiji sajam, od 6. do 8. oktobra\nKatarina Vidaković 3. oktobar 2017. Sajmovi Postavite komentar\nJubilarni, 20. Dečiji sajam, prepun sadržaja za decu i roditelje, biće održan u Hali 3 Beogradskog sajma narednog vikenda.\nNajmlađi posetioci mogu uživati u velikom broju kreativnih radionica u oblasti likovnog i muzičkog vaspitanja i programiranja, družiti se sa animatorima, klovnovima, i svojim omiljenim likovima iz crtanih filmova. Na sajmu će se predstaviti Teniski savez Beograda, Sportski savez Srbije, na Tatami poligonu borilačkih veština sa svojim aktivnostima decu će upoznati borilački klubovi, uz mogućnost da se na licu mesta u osnovnim pokretima i mališani oprobaju.\nNa štandu JP „Gradsko stambeno“ tradicionalno se očekuje Vila Liftila sa kojom će se deca družiti. Ministarstvo trgovine, turizma i telekomunikacija priprema program pod nazivom „Pametno i sigurno“ na temu zaštite na internetu.\nGeneralni sponzor – „Polimark“ i sponzor „Frikom“ obezbedili su za jubilej brojna iznenađenja, poklone, igrice…\nDečiji sajam, podsetimo, ima prolećno i jesenje izdanje.\nNa manifestaciji učestvuje veliki broj izlagača iz Srbije i inostranstva, koji predstavljaju svoje proizvode i sadržaje vezane za pravilan rast i razvoj dece. Svi posetioci dobijaju informacije i besplatne uzorke, a mogu iskoristiti i povoljnost kupovine proizvoda koji su dostupni samo na ovom sajmu.\nNa specijalno uređenoj bini se održavaju dečije predstave, modne revije mališana i trudnica, animacije, nagradne igre. Važan segment je i program stručnih predavanja, pre svega iz oblasti prava deteta, dečije i socijalne politike, zdrave ishrane, kao i najnovijih saznanja iz pedijatrije.\nRadno vreme manifestacije je u petak, subotu i nedelju, 6, 7. i 8. oktobra, od 10 do 19 časova.\nTagovibeogradski sajam deca dečiji sajam roditelji za dž\nPrethodni Međunarodna tribina kompozitora, serija besplatnih koncerata\nSledeći Novo doba – osmi festival nesvrstanog stripa


U Beogradu podneta prva tužba protiv NATO zbog osiromašenog uranijuma - Vesti - N1\nVesti Autor:Sputnjik20. jan. 202114:0433 komentara\nAdvokat Srđan Aleksić podneo je Višem sudu u Beogradu prvu pojedinačnu privatnu tužbu protiv NATO sa zahtevom za odštetu zbog obolevanja usled bombardovanja osiromašenim uranijumom, te poručio da bi i građani Republike Srpske i BiH oboleli od kancera trebalo da na isti način zaštite svoja prava.\nAleksić je izjavio Srni da je tužbu podneo aktivni oficir Vojske Srbije koji je oboleo od teškog oblika kancera, a tokom bombardovanja 1999. godine boravio je u oblasti sadašnje Kopnene zone bezbednosti na jugu Srbije koja je gotovo svakodnevno gađana municijom sa osiromašenim uranijumom.\n„Na isti način na koji je moj kolega Anđelo Tartalja, advokat iz Rima, zastupao italijanske vojnike i civile koji su boravili na Kosovu i Metohiji, i koji je već dobio 181 presudu, tako mi podnosimo tužbe u ime oficira, vojnika na služenju vojnog roka, policajaca i ratnih vojnih rezervista koji su boravili na Kosmetu i koji su od tada oboleli od nekog oblika kancera“, pojasnio je Aleksić.\nOn smatra da građani Srbije kojima je povređeno pravo na život, jer obolevaju od osiromašenog uranijuma koji je bačen u nelegalnoj NATO agresiji 1999. godine, imaju jednaka prava kao i građani Italije.\n„Smatramo da će naš sud kad uporedi svu sudsku praksu i dokaze sigurno doneti poštene odluke, kakve su doneli sud i sudije u Italiji. Mi ćemo da tražimo najmanje oko 100.000 evra za svakog obolelog od kancera, a u Italiji je to mnogo više, računajući da je to neki minimum“, rekao je Aleksić.\nIstičući da postoje pravosnažne presude i za italijanske vojnike koji su boravili na području BiH, a zatim posje više godina oboleli od kancera, Aleksić je poručio da bi i građani Republike Srpske i BiH trebalo da tuže NATO, koji je upotrebio municiju sa osiromašenim uranijumom.\n„Smatram da su i građani Republike Srpske i BiH bili u identičnom položaju kao i italijanski vojnici koji su tu boravili, da oboleli od kancera imaju jednaka prava i da bi advokati trebalo da podnesu tužbe i zaštite pravo na život svojih građana“, rekao je Aleksić.\nAleksić navodi da će sačekati da vidi kakav će biti odgovor suda, a da ostalo sledi posle odgovora NATO-a, koji očekuje u julu.\n„Planirao sam da pokrenem pet tužbi, da vidim kako će reagovati NATO, šta će odgovoriti. Prvi odgovor očekujemo možda u julu, s obzirom da šest meseci traje dostava diplomatskim putem tužbi i odgovora. Takav je postupak kada su u pitanju strani državljani i strana pravna lica“, pojasnio je Aleksić, prenosi RTRS.\nOn je podsetio da je na Srbiju, odnosno jug Srbije i Kosovo i Metohiju NATO bacio 15 tona osiromašenog uranijuma koji utiče na razvoj sedam do osam vrsta kancera i identični su onim kancerima od kojih je obolelo 7.600 italijanskih vojnika koji su boravili na Kosmetu i u BiH, od kojih je 400 preminulo.\nadvokatkancerNATO bombardovanjeosiromašeni uranijumSrđan AleksićTužba


Omiljena mesta stranih turista u Srbiji - Novosti - Turistički svet\nOmiljena mesta stranih turista u Srbiji\n18. Decembar 2015\nKalemegdan u Beogradu, Kineska četvrt u Novom Sadu, Drvengrad na Mećavniku i manastir Studenica - ovo su omiljena mesta stranih turista koji dolaze u sopstvenom aranžmanu.\nOd svih srpskih uzrečica strancima se najviše dopada "to je to", a primetili su da ih izgovaraju svi na svakom koraku: konobari u restoranima, prodavačice u radnjama, recepcioneri u hotelima, obični građani. Posmatrajući blogove (na sajtovima poput "Trip advajzora" ili "Lonli planeta"), komentare i preporuke stranaca koji su boravili u Srbiji, Beograd i Novi Sad su gradovi koje najradije posećuju.\nU Beogradu se svi oduševe Kalemegdanom, i to je najčešći savet koji se nudi putnicima koji bi rado došli u Srbiju. Crkva Ružica važi za skriveni dragulj, a kao mesto odakle se pruža najlepši pogled spominje se - Gardoš. Većina ovu preporuku komentariše "da Dunav možda nije plav, ali je svakako velik". Toplo se preporučuje i poseta Hramu Svetog Save, Konaku kneginje Ljubice, šetnja Knez Mihajlovom...\nZanimljivo je da i mladi gosti obavezno preporučuju odlazak u Kuću cveća i smatraju da ovaj muzej apsolutno treba videti. Takođe, preporučuje se vožnja trolom za koju misle da je "egzotično prevozno sredstvo". Još je zanimljivije da je mnogima derbi između Zvezde i Partizana bilo "ludo iskustvo" koje ne treba propustiti.\nKineska četvrt, Niš i Drvengrad\nU Novom Sadu, pored Petrovaradina, mladim turistima je veoma zanimljiva Kineska četvrt, koja nema nikakve veze sa Kinezima. Naime, turisti ovaj deo grada prepoznaju kao kreativni kvart, u kojem može da se kupi sve i svašta, posete kafane, svrati u alternativni klub i slično. Preporučuje se, čak, i kako se stiže iz centra - autobusom broj 4 do Limanskog parka, pešice preko parka do skejt rampe.\nRado posećuju i Niš, gde su najveće atrakcije Tvrđava i Ćele-kula. Takođe, preporučuju posetu manastiru Studenica i Đavoljoj varoši, a od planina najzanimljiviji im je Mećavnik na Tari. "Drvengrad je izgradio enigmatični reditelj Emir Kusturica", piše na jednom sajtu, a izuzetno im se dopadaju nazivi ulica i trgova po glumcima i režiserima.\n"Korčagin" i "Štab"\nMladi strani gosti Beograda vole mesta gde se okuplja lokalno stanovništvo, pa niko ne preporučuje kafu u kafićima na Trgu Republike i Skadarliju, već kafanu "Korčagin", izlazak u galeriju "Štab" i večeru u "Institut za burger, prase i gulaš", gde se služi "dekadentno ukusna hrana".


CEE Benkvoč: Subvencije za MHE štete sredini, a koristi imaju ljudi bliski vlastima – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nCEE Benkvoč: Subvencije za MHE štete sredini, a koristi imaju ljudi bliski vlastima\nFinansijski podsticaji za male hidroelektrane (MHE) na Zapadnom Balkanu štetne su po životnu sredinu, a koristi od subvencija imaju bogati poslovni ljudi koji su bliski vlastima, otkrila je nova studija koju je objavio CEE Benkvoč netvork (CEE Bankwatch Network). Kako se navodi, doprinos MHE proizvodnji električne energije je skroman.\nBroj hidroelektrana ispod 10 megavata u zemljama Zapadnog Balkana je između 2009. i 2018. godine učetvorostručen, sa 108 na najmanje 488.\nU Srbiji je 2018. gotovo polovina podsticaja namenjenih obnovljivim izvorima energije išla malim hidroelektranama – nešto manje od 25 miliona evra – dok je 116 elektrana proizvelo tek 0,8% ukupno proizvedene električne energije.\n“Krajnje je vreme da se u Srbiji okončaju subvencije za MHE. Vlada bi morala da ukine podsticaje za zrele tehnologije, kao što je hidroenergija. Podrška je potrebna samo tehnologijama koje se još uvek razvijaju i za koje se očekuje da će troškovi dalje da padaju, poput energije Sunca i vetra”, istakao je koordinator za hidroenergiju iz Benkvoča Igor Vejnović.\nUz male hidroelektrane, Srbija i dalje pruža značajne direktne subvencije za proizvodnju uglja, odnosno 287,1 milion evra u periodu 2015–2017.\n“Imajući u vidu da je Srbija u svojoj proizvodnji struje zavisna od uglja, moraju se pažljivo odrediti pravila za podsticanje razvoja obnovljivih izvora energije kako bi se izbegao otpor javnosti i usporavanje energetske tranzicije. Potreban je efikasan i transparentan sistem subvencionisanja”, kazao je Zvezdan Kalmar iz Centra za ekologiju i održivi razvoj (CEKOR).\nEkspanzija MHE je izazvala otpor javnosti širom regiona, jer su reke i potoci, koje se često nalaze u ekološki vrednim i zaštićenim oblastima, preusmerene u cevi, ostavljajući korita reka često sasvim suvim.\n“Subvencije za male hidroelektrane doprinose uništavanja prirode i podstiču društvene tenzije bez stvaranja značajne količine energije. Činjenica je da su se zemlje Zapadnog Balkana obavezale da će primenjivati pravila o subvencijama EU potpisivanjem Ugovora o Energetskoj zajednici i Sporazuma o stabilizaciji i pridruživanju sa EU. Pozivamo vladu da se pridržava ovih pravila”, istakla je Petra Remeta iz WWF Adria.\nPored toga što izazivaju štetu, subvencije za male hidroelektrane su izgubile kredibilitet, budući da od njih profitiraju dobro povezani poslovni ljudi.\n“U Srbiji su kompanije povezane sa Nikolom Petrovićem, kumom predsednika Aleksandra Vučića, među glavnim korisnicima podrške. U regionu Bosilegrada, na rukovodećem mestu u privrednom društvu koje je korisnik subvencija, bio je osuđeni član Šarićeve (kriminalne) grupe”, navodi se u saopštenju.


Džanan Musa u posjeti BH Telecomu – Biznis.ba\nDžanan Musa u posjeti BH Telecomu\nobjavljeno 03. jun 2022. u 12:14\nKošarkaškog reprezentativca Džananu Musu, u prostorijama BH Telecoma jučer je ugostio Muamer Hadžović, direktor Izvršne direkcije za razvoj poslovanja.\nOvom prilikom pored brojnih tema između ostalog razgovaralo se o nastavku uspješne saradnje između ovog izvrsnog sportiste i kompanije BH Telecom, kao i planovima za budućnost.\n“BH Telecom kontinuirano pruža podršku brojnim bh. reprezentacijama, savezima, klubovima i sportistima i na taj način učestvuje u njihovim nastojanjima da nas obraduju medaljama sa međunarodnih i svjetskih takmičenja i promovišu našu zemlju na najljepši način. Današnja posjeta je upravo rezultat jedne uspješne dugogodišnje saradnje sa Džananom”, izjavio je Hadžović\nDžanan Musa nedavno je u dresu Breogana okončao nevjerovatnu sezonu, savladavši Unicaju u posljednjem kolu Endesa lige.\nProšlog mjeseca bosanskohercegovački košarkaš Džanan Musa je proglašen za najkorisnijeg igrača (MVP) španske Endesa lige.\n“Ja ću se svakako i u budućnosti maksimalno zalagati da budem najbolji ambasador svoje zemlje, kao i najuspješnije bosanskohercegovačke kompanije BH Telecoma, svakako postižući još bolje rezultate”, izjavio je Musa.\nBH Telecom će i dalje podržavati najuspješnije bh.sportiste, kao i brojne bh.reprezentacije na njihovom putu domaćih i međunarodnih takmičenja i uspjeha.


Nastavak policijskih akcija protiv svih kriminalnih grupa – Balkanekspresrb.rs\nPotpredsednik Vlade Republike Srbije i ministar odbrane Nebojša Stefanović poručio je danas da sledi nastavak akcija protiv svih kriminalnih grupa, dodavši da će biti oštro sankcionisani svi pojedinci iz redova države koji su na bilo koji način sarađivali sa organizovanim kriminalom.\nStefanović je, nakon sednice Saveta za nacionalnu bezbednost, preneo da je, između ostalog, bilo reči o borbi protiv organizovanog kriminala, istakavši da će nastavak policijskih akcija biti usmeren ne samo protiv kriminalne grupe čiji su pripadnici nedavno uhapšeni, već i protiv drugih koje deluju u Srbiji.\nDržava će odlučno pokazati da ume da se odupre svakom obliku organizovanog kriminala i da sankcioniše one iz redova države koji su sarađivali sa njima ili im na bilo koji način davali informacije koje su im pomagale u činjenju krivičnih dela, rekao je on.\nPrema njegovim rečima, razgovarano je i o tome šta je potrebno da se osnaže državni organi, tužilaštva, MUP i BIA kako bi taj posao mogli lakše da obave, a da građani budu bezbedni i sigurni.\nI u narednom periodu, nadležni državni organi zaduženi su da pažljivo prate dešavanja u Srbiji u cilju obezbeđivanja bezbednosti i sigurnosti. Uveren sam u to da će svi oni nastaviti da štite interes Srbije i svih građana, istakao je potpredsednik Vlade.\nStefanović je preneo da je na sednici posebna pažnja bila posvećena aktuelnoj situaciji na Kosovu i Metohiji, koju je ocenio sve složenijom.\nSložena je u političko-bezbednosnom smislu i razmotrili smo šta preduzimaju naši državni organi da sačuvaju bezbednost i stabilnost na teritoriji južne srpske pokrajine, rekao je on.\nPrema njegovim rečima, namera je da se, u saradnji sa Kforom, štiti stabilnost i bezbednost pre svega srpskog stanovništva koje je ugroženo na Kosovu i Metohiji, da Srbija pokaže da je ozbiljan partner i da nećemo dozvoliti nikakav pogrom, proterivanje ili zločine nad srpskim stanovništvom.\nPotpredsednik Vlade je ukazao na to da je razgovarano i o potrebama i investiranju u bezbednosne snage – vojsku, policiju i Bezbednosno-informativnu agenciju.\nAnalizirali smo koje investicije želimo u nabavci savremenog naoružanja ove i naredne godine, a što će omogućiti da vojska i policija budu dobro opremljene, snažnije i u mogućnosti da se suoče sa novim izazovima, istakao je Stefanović.\nУ Србију је рано јутрос допремљено нових 50.000 вакцина “Спутник В”


Tanjug 23. decembra 2020. 19:46\nPODGORICA – Udruženje ugostitelja Crne Gore saopštilo je da njihovi članovi, vlasnici ugostiteljskih objekata, neće poštovati nove mere donete u cilju sprečavanja širenja korona virusa.\nIako je važećim mjerama ugostiteljskim objektima, izuzev hotela, zabranjen rad 24, 25, 30. i 31. decembra, kao i 1, 2, 6, 7. i 8. januara, iz Udruženja ugostitelja je najavljeno da će njihovi članovi 24. i 25. decembra posle 16 časova otvoriti svoje objekte.\nZa 28. decembar najavili su masovni protest ispred zgrade Vlade Crne Gore zbog poslednjih mera Ministarstva zdravlja, ako do njihove izmene ne dođe narednih dana.\nKako prenose podgorički mediji, ugostitelji zahtevaju da im se omogući normalno obavljanje delatnosti za vrijeme praznika, u skladu sa postojećom situacijom.\n„Najnovije mere Ministarstva zdravlja donijete su bez ikakve konsultacije i saradnje sa privatnim sektorom, konkretno sektorom turizma i ugostiteljstva, a direktno se odnose i najviše pogađaju upravo taj segment privrede“, kaže se u saopštenju.


Vučić: S Dodikom ću obići Hercegovinu da vidimo kako možemo pomoći - Bportal.ba - Najvažnije vijesti iz BiH\n“Dogovoriću sa Dodikom da obiđemo srpski dio Hercegovine, da vidimo šta možemo da pomognemo”, rekao je Vučić za televiziju Happy.\n“Ne bih mu bio u koži šta će sve morati da prođe i da izdrži, i šta će entitet Republika Srpska u cijelini morati da izdrži”, kazao je Vučić.\n“Tražili su od nas da privedemo Dodika, još prije godinu dana imali smo zvanične zahtjeve iz Sarajeva. Pitamo sam, ljudi šta hoćete… Hoćete da ne damo narodu da pređe granicu, šta je to što želite”, rekao je Vučić i istakao da će pomagati RS-u koliko god može u skladu sa Dejtonskim sporazumom.\nOznačeno: aleksandar vučić, beba, hercegovina, krađa, milorad dodik, posjeta, suljagić, summit


Kupci na aparatu pod nazivom "Gospodin Go Pica" mogu da biraju među četiri vrste pica koje koštaju od 4,50 do šest evra.\nMašina mesi testo i posipa fil, a kupci mogu da sve to gledaju iza malog staklenog prozora.\nKupci su u Rimu danas su različito reagovali na ovu inovaciju uz komentare od "prihvatljivo ako žurite" do užasavanja.\n"Manja je nego u restoranu, a i manje je fila", rekao je jedan penzioner.\nLjudi milenijumima jedu različite oblike hleba ili testa sa filom, ali je opšte prihvaćeno da je pica usavršena u Napulju gdje je dugo bila ulična hrana za siromašne.\nAparat za picu\nSU ĆI PRVI PUT U JAVNOSTI Uhapšena nobelovka se pojavila na sudu u Mjanmaru, nije viđena još od početka puča\n"To me posebno uzbuđuje": Prvi put se oglasio doktor koji je ubio svoju partnerku tako što je stavio KOKAIN NA POLNI ORGAN


Vesti online / Vesti / Ex YU / Kako će Srbi sprečiti NATO da "osvoji" Bosnu i Hercegovinu?\nKako će Srbi sprečiti NATO da "osvoji" Bosnu i Hercegovinu?\nBosni i Hercegovini su otvorena vrata NATO-a, s obzirom da su ministri spoljnih poslova ove organizacije odobrili prvi godišnji nacionalni program, čime je BiH dobila ponudu za Akcioni plan za članstvo (MAP). Da li ova zemlja uopšte može da postane članica Alijanse ili je u pitanju geopolitička igra? piše Sputnjik.\nNovu odluku Alijanse najavio je u sredu rano ujutro generalni sekretar NATO-a Jens Stoltenberg. On je uoči rasprave o Zapadnom Balkanu na samitu ministara spoljnih poslova članica NATO-a u Briselu poručio da će ova bivša jugoslovenska republika dobiti ponudu za članstvo u NATO (MAP).\n- Očekujem da ćemo od BiH zatražiti izradu prvog godišnjeg programa. Sada je na vlastima da prihvate ovu ponudu - izjavio je Stoltenberg.\n* "Ovo je najgora poruka koju je BiH mogla da uputi Srbima"\n* "Novi korak BiH na putu ka članstvu u NATO"\nI tu nastaje prvi "problem". Kako zvaničnici NATO-a očekuju da im se BiH priključi, ako je skoro pola te države protiv članstva? Takođe, upitno je ispunjava li BiH standarde za priključenje Severnoatlantskoj alijansi.\n- Vrlo je slična situacija koju smo nedavno imali sa Crnom Gorom, koja takođe nije ispunila nijedan od ranijih standarda NATO-a. Ovde više nisu u pitanju standardi, već geostrateška igra, što pre uključiti BiH u Severnoatlantsku alijansu i na tome će se insistirati u narednom periodu - smatra Budimir.\n- Republika Srpska stoji na stanovištu da u taj savez ne treba ići, da se treba držati vojne neutralnosti, što se naravno reflektuje na čitavu BiH. Iz tog razloga, RS će biti meta pritisaka da promeni stranu. Srpska se drži politike vojne neutralnosti koju zastupa i Srbija. Videćemo, u narednom periodu moguće je očekivati pritiske sa svih strana - zaključuje Budimir.\nEX YU Ivanić žastoko napao Dodika: Šta će nam referendum, kad ni Srbija nije u NATO?\nEX YU NATO krije istinu o Markalama\nEX YU Dodik odbrusio Ivaniću: Da prizna šta je govorio i šta je prihvatio u Briselu?\nEX YU Dodik: Srpska da bude vojno neutralna, kao Srbija


Okončana seoba arhivske građe SPC | Trebinje Danas\n20.04.2019. u 15:40\nBez pažnje medija, skromno i bez pompe, patrijarh srpski Irinej sa članovima Svetog arhijerejskog sinoda Srpske pravoslavne crkve, ušao je u „Svetosavski dom”, koji se nalazi u parohijskom kompleksu Crkve Rođenja Presvete Bogorodice u Zemunu. Građena od 1907. do 1909. godine, ona predstavlja jedini primerak arhitektonskog rada i izvedenog objekta rano preminulog arhitekte Koste Atanackovića Stanišića.\nAli, mnogo je značajnije što je od juče to zdanje postalo mesto gde će se skladištiti najveće tajne iz istorije Srpske pravoslavne crkve. Osvećenjem centralnog arhiva SPC, neprocenjivo vredni spisi konačno će se naći na jednom mestu, dostojnom bogate istorije naše crkve, ali i države i naroda.\n– Ovo je veliki dan za našu Crkvu – rekao je patrijarh Irinej u jednoj od mnogobrojnih, sveže okrečenih prostorija.\nSeobom istorijske građe od Patrijaršije, preko zvonika beogradske Crkve Svetog Marka, do Svetosavskog doma u Zemunu, konačno je okončana saga o potrazi za trajnim prostorom za arhiv SPC.\nNaime, krajem osamdesetih godina, građa je iz zgrade Srpske patrijaršije izmeštena u zvonik Crkve Svetog Marka u Beogradu. Takav čin premeštanja dragocene crkvene arhive opravdavan je potrebom da se oslobodi prostor za smeštaj crkvene štamparije.\n– Istorijska dokumentacija nastajala je kroz rad i misiju duhovnika, sveštenika i episkopa paralelno sa nastankom i obnovom moderne srpske državnosti, od početka 19. veka, a njeni najmlađi slojevi poklapaju se sa godinama patrijarhovanja patrijarha Germana Đorića (1958–1990). Reč je o arhivskoj građi crkveno-administrativnog porekla koja nije samo eklisijalna, suvoparna, jer potiče iz kancelarijskog poslovanja crkvenih tela i organa. To su dokumenti značajni za demografsku, socijalnu, ali i istoriju privatnih života – kaže za „Politiku” upravnik Arhiva dr Radovan Pilipović.\nSređivanje arhivske građe i organizovanje arhivske službe, on je preuzeo 2012. godine, suočivši se se sa činjenicom da rad sa građom mora da se obavlja u zatečenim uslovima, koji nisu bili sjajni. Najveći deo dragocenosti bio je naslagan u hiljadama kartonskih kutija i povezan tankim konopcima, a one su se, potom, kao stare novine, skladištile u prostorijama zvonika Markove crkve, ograđenog glomaznim gvozdenim vratima s rešetkama. Nije bilo čuvara, alarmnih sistema ili video-nadzora oko prostorija gde su se nalazile neke od ključnih crkvenih i državnih tajni od vremena vođenja centralnog arhiva, odnosno od 1831. godine, kada je potpisan ugovor s Portom o autonomiji naše crkve.\nAli, preko izložbene i izdavačke delatnosti, zaposleni u Arhivu Srpske pravoslavne crkve, radeći na sređivanju spisa, prikazivali su s vremena na vreme sve bogatstvo arhivskog nasleđa crkvenog porekla.\nPilipović podseća da su se nizale izložbe o „Srpskom duhovnom prostoru (1804–1918)”, „Vojnom sveštenstvu (1804–1918)”, „Patrijarhu Varnavi Rosiću (1930–1937)”, „Ruskoj emigraciji i Srpskoj pravoslavnoj crkvi (1920–1940)”. Istraživači Arhiva SPC bili su profesori Filozofskog i Bogoslovskog fakulteta, istoričari iz zemlje i inostranstva. Dokumenta crkvenog arhiva postala su sastavni deo fusnota mnogih akademskih radova.\nNova zgrada Arhiva Crkve u Zemunu je kulturno dobro, odnosno spomenik kulture upisan u registar Zavoda za zaštitu spomenika kulture grada Beograda. Posle Drugog svetskog rata zdanje je bilo nacionalizovano, da bi pre više od dve decenije bilo vraćeno vlasniku – Srpskoj pravoslavnoj crkvi.\n– Tačnije, zgrada je bila nacionalizovana od 1946. do 2007. godine i od tog perioda primetne su posledice nedomaćinskog odnosa. Sadašnju obnovu i privođenje nameni, čuvanju i radu sa arhivskom građom, podržala je Uprava za saradnju sa crkvama i verskim zajednicama Ministarstva pravde Republike Srbije. Sadašnji Arhiv Srpske pravoslavne crkve nastao je Protokolom o saradnji 14. decembra 2007. godine, čiji su potpisnici Sveti arhijerejski sinod SPC, Ministarstvo kulture i informisanja Republike Srbije i Arhiv Srbije – ukazuje upravnik Pilipović.\nSmeštanje centralnog crkvenog arhiva u zgradu koja je spomenik nepokretnog kulturnog nasleđa otvara nove stranice u kulturnom životu Crkve i države, čineći veliki pomak u načinu čuvanja srpskog duhovnog i svetovnog blaga. Naučnicima i istraživačima biće na jednom mestu dostupna dokumenta koja mogu sudbinski osvetliti poslednja dva veka naše prošlosti.


Nova pravila za ulazak u Nemačku - TU magazin\nNova odluka vlasti stupa na snagu 1. juna, a rezultat je drastičan pad broja zaraženih koronavirusom u Nemačkoj\nVećina epidemioloških mera uvedenih zbog pandemije koronavirusa u Nemačkoj biće ukinuta. Osnovno 3G pravilo koje je važilo za ulazak u zemlju biće ukinuto do kraja avgusta, istakao je nemački ministar zdravstva Karl Lauterbach. Nova pravila za ulazak u Nemačku počinju početkom juna meseca, tačnije od 1. juna.\nUkidanje 3G mere znači da da putnici koji se vraćaju u zemlju i ostali međunarodni putnici više ne moraju da potvrđuju svoj zdravstveni status. To znači da ne moraju da dokazuju da su vakcinisani, da su preležali bolest ili da imaju negativan test. Prema trenutnim propisima, sve osobe starije od 12 godina moraju da imaju 3G potvrdu.\nMeđutim, to ne važi za putnike koji u Nemački dolaze iz rizičnih područja, sa novom varijantom virusa. Oni moraju da idu u 14-dnevni karantin, čak i ako su vakcinisani ili ako su preležali bolest. Ovo pravilo će se i dalje primenjivati ako neka zemlja bude označena kao područje sa novom varijantom virusa. Nova pravila za ulazak u Nemačku su pozitivan znak za turizam ne samo u toj zemlji, već i za region.\nPrethodni tekstUpotpunite vaš događaj u Portorožu i Piranu\nSledeći tekstSve više avio-kompanija naplaćuje prtljag


RTB BOR: Rudne rezerve vredne 40 milijardi dolara\nVrednost geološki verifikovanih ležišta rude u Rudarsko – topioničarskom basenu (RTB) Bor, koja sadrže oko 5,1 milion tona bakra, 202 tone zlata i 1.477 tona srebra, procenjena je na oko 40 milijardi dolara dok je potencijalna dobit, prema podacima iz overenih elaborata, oko 20 milijardi dolara.\nPotvrđeni resursi, sa prosečnom godišnjom eksploatacijom 26 miliona tona rude, garantuju proizvodnju bakra u narednih 50 godina, rečeno je na sednici Upravnog odbora, prilikom usvojanja Plana poslovanja RTB-a Bor u 2014. godini.\nPlanom poslovanja u ovoj godini predviđeno je da ukupne iskopine budu 58.250.195 tona, sa odnosom rude i raskrivke 1:1,98, a da finalna proizvodnja, zajedno sa preradom i 900 hiljada tona topioničke šljake, dosegne 40.792 tone katodnog bakra, 1.341 kilograma zlata, 8.586 tona srebra i 108.000 tona sumporne kiseline.\nPoslovni imperativ RTB-a Bor za 2014. godinu predstavlja završetak investicija u rudarstvu, kao i okončanje rekonstrukcije topionice i izgradnje fabrike sumporne kiseline sa svim pratećim sadržajima, završetak modernizacije flotacija u Krivelju i Majdanpeku, dalji rast rudarske proizvodnje i, posebno, kontrola, smanjenje i optimizacija troškova poslovanja, kako bi se obezbedilo dugoročno rentabilno poslovanje.\n„Rudarsko-topioničarski basen Bor je u prethodne četiri godine u budžet Srbije uplatio 120 miliona dolara na ime poreza i doprinosa na lična primanja, a sa akcizama na gorivo, u vrednosti 33 miliona dolara, to ukupno iznosi više od 150 miliona dolara“, rekao je generalni direktor RTB-a Bor, Blagoje Spaskovski.\nPrema njegovim rečima, uredno su sve vreme izmirivane obaveze za električnu energiju, i za četiri godine plaćeno je oko 111 miliona dolara za struju.\n„Takođe, dobit iz tekućeg poslovanja u prethodne četiri godine bila je 141 milion dolara“, naveo je on i dodao da je i ove godine planirano očuvanje standarda zaposlenih, kao i nastavak aktivnosti za poboljšanje života u opštinama Bor i Majdanpek.


PLANETA VERUJE "SPUTNJIKU VE": Ruska vakcina već registrovana u 27 država | Novosti.RS\n- Trenutno primećujemo veliko interesovanje za rusku vakcinu. Što se tiče međunarodne saradnje, sarađujemo, ne samo po pitanju isporuka, već i u delu mogućeg transfera tehnologija kako bi se maksimalno povećala proizvodnja i obuhvatio maksimalan broj vakcinisanih pacijenata, ne samo u našoj zemlji, već i partnera. Danas je efikasnost vakcine visoka. Strahovi po pitanju vakcinacije su iza nas - rekao je Romanov na konferenciji o strateškoj saradnji „Novi put razvoja: rusko-nemačka saradnja“.\nruska vakcina Sputnjik Ve vakcina protiv virusa korona Institut „Gamaleja“ Filip Romanov


Počelo suzbijanje ambrozije | Ritam Grada - vesti Kragujevac\nOve godine grad Kragujevac je za uništavanje jedne od najopasnijih alergenih biljaka na javnim površinama iz budžeta izdvojio četiri miliona dinara.\nUkupna površina na kojoj se ove godine sprovode mere za suzbijanje i uništavanje ambrozije, u saradnji sa JKP „Šumadija“, iznose oko 40 hektara, a stručne službe, poručuju iz Gradske uprave, reagovaće i na drugim lokacijama u slučaju opravdanih poziva građana.\n“Samo zajedničkim aktivnostima možemo da postignemo dugoročniji efekat. Cilj naše akcije je da svedemo koncentraciju polena ambrozije u vazduhu na prihvatljiv nivo”, poručio je Nikola Ribarić načelnik Gradske uprave za zdravstvenu i socijalnu zaštitu, .\nU okviru sistemskih mera, u saradnji sa Institutom za javno zdravlje, grad Kragujevac štampao je i flajere Ambrozija opasnost po zdravlje, koji će sada i tokom februara naredne godine biti distribuirani građanima preko Javnog stambenog preduzeća.\nPored načina za uništavanje ambrozije, simptoma koji ukazuju na zdravstvene tegobe, individualnih preporuka za osobe alergične na polen ambrozije, flajer što je najvažnije, smatra Ribarić, ima i fotografije tog invanzivnog korova u svim fazama, kako bi građani mogli lakše da ga prepoznaju i uništavaju. Pored toga, Gradska uprava će u saradnji sa Institutom za javno zdravlje organizovati edukativne akcije i predavanja o ambroziji.\nInače, vremenske prilike uticale su da ove godine ambrozija cveta kasnije, pa su trenutno koncentracije njenog polena u vazduhu veoma visoke. U Agenciji za zaštitu životne sredine kažu da će do 8. septembra koncentracija polena u vazduhu ove opasne alergene biljke biti iznad graničnih vrednosti. Očekuje se da će se visok nivo zadržati do kraja oktobra.\nJova Aug 28, 2019 at 15:00\nUmesto sto stampaju flajere da obaveste gradjane kako izgleda, neka se prionu posla i uzmu da kose, a ne da zivimo u dzungli\nLeave a Reply to Jova Odustanite


Kvartet „Uvertira“ – originalan zvuk koji osvaja | Predsednik Republike Srbije\nKvartet „Uvertira“ – originalan zvuk koji osvaja\nČetiri mlade profesorke muzike, koje je spojila velika ljubav prema muzici i drugarstvo još iz perioda osnovne škole, osnovale su 2019. godine muzički kvartet „Uvertira“ koji je svoje prve muzičke korake i nastupe započeo u Loznici, rodnom gradu ove četiri mlade i talentovane dame - profesorke gitare Milice Ivanović, profesorke violine Mine Tošić Aleksić, profesorke viole Aleksandre Lazić i profesorke flaute Danijele Avramović\nKvartet „Uvertira“ za kratko vreme stekao je veliku popularnost i van Loznice nastupajući na raznim manifestacijama, koncertima i festivalima širom Srbije i u regionu, a sve zahvaljujući originalnom zvuku i dinamičnim muzičkim izvođenjima koja su naišla na oduševljenje kod publike.\nKada se udruže četiri mlade, izuzetno muzički nadarene i visoko obrazovane žene pune energije, kreativnosti, dobrih ideja koje pritom sviraju različite instrumente i imaju jaku želju da uspeju i ostvare svoje snove rezultat ne može da izostane.\nJoš kao učenice muzičke škole Vuk Karadžić u Loznici znale su da je njihov poziv muzika, zbog toga su nastavile školovanje u srednjim muzičkim školama Josip Slavenski i Mokranjac u Beogradu koje su završile sa najvišim ocenama. Na muzičkim akademijama u Srbiji i Bosni i Hercegovini, Danijela i Mina u Sarajevu, Milica u Bijeljini, Aleksandra u Beogradu, studije završavaju kao veoma uspešni i nagrađivani studenti, a svoje muzičko obrazovanje stekle su od veoma uspešnih i poznatih profesora muzike, kako domaćih, tako i stranih. Iza njih je veliki broj odsviranih koncerata i takmičenja gde su kao solisti, kamerni i orkestarski izvođači nastupale po celom svetu, bile su članovi gotovo svih filharmonija u okruženju i sarađivale su sa velikim imenima muzičke scene.\nNakon završetka školovanja, povratka u rodni grad i ponovnog okupljanja, četiri drugarice i profesorke muzike odlučuju da osnuju muzički kvartet koji će biti drugačiji od svega ostalog što postoji na muzičkom nebu Loznice.\nKako je objasnila Milica Ivanović, došle su na ideju da sviraju zajedno sa ciljem da deci približe klasičnu muziku, da ih upoznaju sa instrumentima i pokažu kako se bilo šta od muzike, ne samo klasika, može odsvirati i na drugačiji, originalan način.\n„Muzika je neizostavni deo naše svakodnevnice, prati nas kroz život i prirodni je deo naših svakodnevnih iskustava, ona povezuje sve emocionalne, duhovne i fizičke elemente univerzuma, a svakom našem trenutku daje posebnu draž kao nijedna druga umetnost. Poneka pesma, stih ili melodija može podariti sasvim novu dimenziju našem životu, može nam pomoći da iskažemo neizrečeno, shvatimo neshvatljivo, prihvatimo neprihvaćeno, suočimo se sa svojim najdubljim emocijama i pustimo da nam zavladaju dušom jer nam emocije najbolje osvetljavaju put kroz život“, ukazala je Milica Ivanović na to koliko im muzika znači i utiče pozitivno na ljude i svet.\nSa kvartetom „Uvertira“ u toku prve godine postojanja zabeležile su veliki uspeh nastupajući na koncertima širom regiona kao i na raznim festivalima i manifestacijama a neke od njih su Lila Lo festival u Loznici, festival Savremene žene u Tuzli, Intef festival u Šapcu, koncert na Međunarodnim danima Dunava na Golubačkoj tvrđavi, otvaranje banjske sezone u Banji Koviljači i mnogim drugim.\nKvartet „Uvertira“ dobitnik je nagrade za doprinos turizmu Loznice za 2019. godinu koju dodeljuje Turistička organizacija grada Loznice.\nZbog toga što žele da edukuju svoju koncertnu publiku od najranijeg uzrasta, po uzoru na projekte svih filharmonija u svetu, ove četiri dame osnivači su projekta Klasika za decu, ciklusa koncerata koji imaju cilj da deci predškolskog uzrasta Loznice i okoline približe klasičnu muziku, muzičke instrumente, kompozitore i epohe, na njima prikladan način, stalno ističući značaj klasične muzike za razvoj deteta. Predavači su i jedni od osnivača Dečjeg centra u Loznici, organizacije koja deci predškolskog i školskog uzrasta nudi niz programa kroz koje razvijaju svoje sposobnosti i veštine. Zaposlene su kao profesori u muzičkim školama i muzičkim radionicama u Srbiji i Bosni i Hercegovini.\nKvartet „Uvertira“ nastavlja da osvaja publiku širom Srbije i regiona svojim originalnim zvukom. Četiri profesorke muzike plene svojim muzičkim izvođenjem, harizmom i pozitivnom energijom koju šire oko sebe.


Zdravlje "zrači" iz košnice - NTV Arena\nZdravlje “zrači” iz košnice\nPorodica Tešić iz Donje Trnove, u opštini Ugljevik, duže od sedamdeset godina se uspješno bavi pčelarstvom, za šta su bezbroj puta nagrađivani na sajmovima u regionu, u ovom “slatkom” poslu napravili su iskorak.\nU prirodnom amfiteatru, gde se smjenjuju mirisi livadskog cvijeća, bagrema i lipe, izgradili su api-inhal komoru, jedinu u ovom dijelu Republike Srpske.\nStručnjaci tvrde da eterična ulja propolisa, voska, meda i perge, kao i fitoncidi koji se oslobađaju iz košnice dezinfikuju vazduh oko pčelinjaka u prečniku od 200 metara. Zvuk zujanja pčela sa audioterapijskog aspekta koristan je u liječenju migrenoznih glavobolja, djeluje umirujuće i obezbjeđuje kvalitetan san, pojašnjavaju Tešići. Dokazano je da je košnica prirodna apoteka, da na čovjeka djeluje ljekovito sve što se nalazi u njoj, pa čak i vazduh.\n– U api-komori, urađenoj od prirodnih materijala, imamo pet košnica sa ugrađenim inhalatorima, pomoću kojih korisnici udišu ljekoviti vazduh direktno iz košnice. Inhalacija u api-komori blagotvorno djeluje na disajne organe, pomaže pri liječenju bronhitisa, astme, glavobolje, poboljšava cirkulaciju, stimuliše kardiovaskularni i nervni sistem – kaže Draženka Tešić, medicinski radnik u Bolnici “Sveti Vračevi” i glavni “krivac” za izgradnju api-komore.\nInhalacije koriste i zdrave osobe, posebno sportisti zbog plućnog kapaciteta, a djeca zbog podizanja opšteg imuniteta. Svi posjetioci api-komore zadovoljni su postignutim rezultatima u poboljšanju zdravstvenog stanja.\n– Preporuka je da jedna inhalacija traje 20 minuta, dva puta dnevno u periodu od 10 do 15 dana – dodaje Draženka.\nSuprug Miladin i sinovi Marko i Mladen, pored obaveza u pčelinjaku, angažovani su i na uređenju izletišta za mlade i porodice sa djecom.\n– Nakon izgradnje api-komore, uradili smo i ljetnjikovce, pa ovaj prostor sa pčelinjakom, voćnjakom, potokom i šumskim kompleksom, čini jednu zaokruženu cjelinu, idealnu za dnevni izlet i porodični odmor – kaže Miladin.\nTags: api komora, donja trnova, pcele, pcelinjak, tesic\nPoginuo motorista u Brezovom Polju\nOVE APLIKACIJE je i Google obrisao – brišite ih i vi, ako ih imate!


Povodom informacije koja je objavljena na internet stranici Grada Visoko u ponedjeljak, 10. avgusta 2020. godine, nakon posjete ministra zdravstva i predsjednika Kriznog štaba Zeničko-dobojskog kantona dr. Adnana Jupića Javnoj ustanovi “Dom zdravlja” Visoko te sastanka s novoimenovanom vršiteljicom dužnosti direktorice Subhijom Pajević i predsjednicom Upravnog odbora Dinkom Omanović, ministar zdravstva dr. Adnan Jupić izdaje saopćenje za javnost:\nMinistar Jupić je boravio u posjeti JU “Dom zdravlja” Visoko kao predsjednik Kriznog štaba Ministarstva zdravstva ZDK, u okviru radne posjete domovima zdravlja u Kaknju, Visokom i Brezi, a funkcionisanje ove javne ustanove nije bilo tema razgovora s v.d. direktorice Subhijom Pajević i predsjednicom UO Dinkom Omanović u smislu u kojem upućuje tekst objavljen pod naslovom “Ministar zdravstva ZDK Adnan Jupić: ‘Dom zdravlja’ Visoko primjer uspješne organizacije”, kojeg potpisuje Press Grada Visoko.\nStoga se ministar zdravstva ZDK ograđuje od informacije sa sastanka objavljene na internet stranici Grada Visoko (www.visoko.gov.ba), uz napomenu da je sastanak bio zatvoren za javnost te da učesnici nisu davali nikakve izjave za medije, pa ni za Press Grada Visoko. Također, napominje da JU “Dom zdravlja” Visoko vodi Upravni odbor čija je zakonitost rada upitna, jer UO nema člana ispred Ministarstva zdravstva ZDK, što je suprotno važećim zakonskim propisima, a zbog čega je prethodni ministar zdravstva tužio JU “Dom zdravlja”, tako da posjeta ministra Jupića ni u kom slučaju nije bila u funkciji legalizacije tog stanja.


Školski portal ‐ Mali odmor ‐ Zašto su školska takmičenja dobra za decu?\nPrva takmičenja za decu koja su se za njih dešavala na nesvesnom nivou dogodila su se u ranijem uzrastu, i to je najčešće u sklopu igara sa drugom decom.\nU osnovnoškolskom uzrastu kreće ozbiljniji period kada se stiču radne navike, uči se kako se uči i druži se.\nOdlični rezultati, pored redovnih školskih obaveza, u razredima od petog do osmog, biće nagrađeni i Vukovom diplomom, ukoliko dete dobije najmanje jednu posebnu diploma, ili jednu od prve tri nagrade na opštinskom ili gradskom takmičenju, što je regulisano „Pravilnikom o diplomama za izuzetan uspeh učenika u osnovnoj školi”, a isto tako i u srednjoj.\nŠkolska takmičenja predstavljaju dodatni motiv za dalje usavršavanje i predstavljaju ličnu satisfakciju. U slučaju neuspeha, to je dodatni „vetar u leđa”. Ukoliko učenik/ca stigne do okružnog ili republičkog nivoa, kao nagradu će dobiti i nekoliko slobodnih dana, a ovaj uspeh prepoznaju i opštine koje mogu da stipendiraju takve rezultate.


SANU o Vesićevom odgovoru o Kalemegdanu: Iznenadjuje što takav vid komunikacije nije nestao\nBeta 4. oktobra 2019. 14:10\nIzvršni odbor Srpske akademije nauka i umetnosti (SANU) izrazio je danas „nelagodu i veliko čudjenje“ povodom odgovora zamenika gradonačelnika Beograda Gorana Vesića na pismo Odeljenja jezika i književnosti SANU u vezi s gradskim planom za izgradnju žičare – „gondole“ na Kalemegdanskoj tvrdjavi.\nPozivajući na uzdržavanje od prejakih i uvredljivih reči koje su, kako se navodi, „posebno poslednjih dana, ukazivale na neka stara i sramna ishodišta“, Akademija je navela da „iznenadjuje što takav vid komunikacije, uprkos našem naivnom verovanju, nije zauvek nestao“.\n„Nismo u mogućnosti da razumemo kako je ugledni akademik Matija Bećković obeležen kao jedini autor saopštenja kada se nedvosmisleno navodi da iza tog načelnog teksta stoji Odeljenje jezika i književnosti, koji su podržali i članovi Izvršnog odbora SANU“, stoji u saopštenju.\nPrethodno je zamenik gradonačelnika Beograda, Goran Vesić, odgovarajući na zahtev Odeljenja jezika i književnosti SANU da se „sudbina i izgled Beogradske tvrdjave vrate u nadležnost stručnjaka“, naveo da je „dobro da se to odeljenje SANU setilo da postoji Beogradska tvrdjava“.\n„Vidim da se Odeljenje jezika i književnosti SANU oglasilo oko beogradske gondole. Da prevedem na srpski, Matija Bećković, veliki stručnjak za gondole, samo što se sada krije iza institucije. Dobro bi bilo da se sete da postoji i pravoslavna crkva Svetog Nikole u Novom Brdu, koja je proglašena katoličkom katedralom, ali to Bećkovića ne interesuje“, naveo je Vesić.\nDodao je da bi Bećković, „kao deo histerične i agresivne manjine, koja napada projekat gondole, mogao da svrati do Budimpešte i da pogleda uspinjaču koja je postavljena posred tvrdjave, malo starije od beogradske“.


IZBOR PORTALA 28. 02. 2020. 17:00 >> 17:33 0\nPregled vijesti za 28. februar, koje ste možda propustili, do 17 sati.\nUlični antidržavni pohod uz podršku Srbije i Moskve\nCrna Gora je u postjugoslovenskom periodu izdržala znatno jače nasrtaje od aktuelne popovske histerije, pa će izdržati i sadašnji velikosrpski atak, naveo je u reagovanju dio bivših članova Pokreta za nezavisnu evropsku Crnu Goru povodom aktuelnih događaja u vezi sa usvajanjem Zakona o slobodi vjeroispovjesti i protesta u organizaciji Srpske pravoslavne crkve.\nRijetke bolesti u CG na nivou Evrope\nUčestalost rijetkih bolesti u Crnoj Gori je na nivou Evrope, kazala je direktorica Centra za medicinsku genetiku i imunologiju KCCG Olivera Miljanović. Ona je za Jutarnji program RTCG istakla da, prema očekivanim statistikama, oko 30 hiljada osoba, odnosno porodica u Crnoj Gori, u nekom obiliku se mogu susresti sa nekom rijetkom bolešću.\nNadležni zadovoljni primjenom Zakona\nNakon pola godine od stupanja na snagu Zakona o ograničavanju upotrebe duvanskih proizvoda donosioci odluka ističu da su zadovoljni njegovom primjenom. Inspekcije su, kažu, svakodnevno na terenu i evidentno je da je došlo do promjene svijesti građana i ugostitelja po tom pitanju. Raduje ih i da je broj pasivnih pušača tim Zakonom značajno smanjen.\nCrna Gora poštuje presude Evropskog suda\nPredsjednik Evropskog suda za ljudska prava Linos-Aleksandar Sicilianos zadovoljan je napretkom koji je Crna Gora ostvarila u zaštiti ljudskih prava i sloboda i poštovanju presuda Evropskog suda, saopšteno je iz Vlade nakon njegovog sastanka sa potpredsjednikom Vlade Zoranom Pažinom i predsjednicom Vrhovnog suda Vrhovnog suda Vesnom Medenicom.\nSicilianos koji boravi u posjeti Crnoj Gori kazao je da Vrhovni sud Crne Gore prepoznaje važnost primjene prakse Evropskog suda za ljudska prava i inicijator je nacionalnog i regionalnog dijaloga, u cilju potpune primjene konvencijskih prava.\nDvojica biciklista zaražena koronavirusom\nDvojica italijanskih biciklista bili su pozitivni na test koronavirusa tokom Trke oko Emirata, što je navelo organizatore da otkažu čitavu trku na dvije etape do kraja, prenosi Sportklub.\nNavodi se i da ostali bicikisti u ovoj trci nijesu zaraženi virusom.


Henkok: Moraćemo da dodatno pooštrimo mere\nTanjug 4. januara 2021. 10:14\nLONDON – Velika Britanija mora da pooštri restriktivne mere u nekim oblastima u zemlji kako bi zaustavila rapidno širenje novog soja virusa, nakon što se broj obolelih drastično povehćao u prethodnih nekoliko meseci, rekao je danas ministar zdravlja Met Henkok.\nBroj inficiranih u Velikoj Britaniji se drastično povećao prethodnih nedelja zbog pojavljivanja visokozaraznog soja kovida, pa je u nedelju bilo više od 55.000 zaraženih, a ukupan broj preminulih je premašio 75.000.\nEngleska je trenutno podeljena na četiri restriktivna nivoa, zavisno od zastupljenosti virusa, a Henkok kaže da mere u nekim delovima zemlje gde je na snazi nivo tri, očigledno ne deluju, preneo je Rojters.\n„Imamo zabrinjavajuće podatke koji pokazuju da virus nastavlja da se širi. Vidimo da u nekim trećim nivoima broj inficiranih brzo raste, zato je potrebna akcija, kao što je rekao premijer“, dodao je Henkok za BBC.\nNovi soj kovida 19 prenosi se lakše sa osobe na osobu nego prethodni sojevi, dodao je Henkok.\nNovinar Skaj Njuza ga je upitao da li vlada razmatra uveđenje nacionalnog lokdauna, Henkok je rekao da „ništa ne treba odbaciti“.\nMas danas razgovarao telefonom sa Entonijem Blinkenom\nPredsedniku Tunisa stiglo pismo sa sumnjivim prahom


BLIC MANIPULACIJA: Paramilitarna grupa koja podržava teroriste pod patronatom zvanične Moskve trenirala decu u Srbiji | WebTribune\nHome U FOKUSU BLIC MANIPULACIJA: Paramilitarna grupa koja podržava teroriste pod patronatom zvanične Moskve trenirala decu u Srbiji\nOvog puta, kako kažu, “neprijatelju su odali sve infomacije i namere”, navedeno je u saop[tenju na yvani;nom sajtu kompanije E.N.O.T Korp. “Predvidljiva po završnici, ali nečoekivana po veličini, bila je naša prva misija u bratskoj Srbiji”, stoji u tekstu.\n“Ali, za sada, ostavimo po strani argumente o poravnanju snaga i političkim prioritetima zemalja koje su deo orbite interesa ruskog sveta. Glavni zaključak prvog zvaničnog puta u Evropu jeste: da bi neprijatelj mogao početi da reaguje, mora znati vreme, mesto i prirodu događaja, a onda da pokuša da ne završi previše brzo ostavljajući vremena za talasanje. U slučaju da sledimo elementarna pravila informacione bezbednosti i ukoliko iskoristimo elemente mimikrije, možemo da organizujemo koliko god želimo kampova bilo kog trajanja”, navode oni na svom sajtu.\nTakođe, E.N.O.T Korp slične akcije uskoro najavljuje i u drugim delovima sveta napominjući da se uz njihovu pomoć zemlje mogu osloboditi “pogubnog uticaja zapadne pseudocivlizacije”.\n“Svi ti zaključi, sada potvrdeni ne samo na sopstvenom već i na evropskom tlu, daju ogroman prostor za sve naše pristalice u drugim zemljama. U stvari, nećemo više dovikivati neprijatelja takvim otvorenim informacijama o našim planovima. Malo po malo. Zauzvrat, u nizu evropskih zemalja, u kojima su postojali ljudi koji su shvatili pogubni uticaj zapadne pseudocivilizacije, žele da obnove tradicionalne vrednosti. Naravno, uz našu pomoć. Dakle, možemo reći, neočekivano za sebe, da postajemo međunarodni tim istomišljenika i već razmišljamo o započinjanju direktnog emitovanja za publiku engleskog govornog područja. Uz božju volju, uradićemo to ove godine. Sve za domovinu, sve za pobedu”, navodi se u tekstu.\nDecu iz Srbije i okruženja koja su prethodnih dana pohađala “patriotsko-omladinski” kamp na Zlatiboru, izmedu ostalih trenirali su i pripadnici ruske paramilitarne grupe E.N.O.T Korp, a ova kontroverzna “mini-vojska”, bila je jedan od organizatora, sada već rasformiranog, kampa.\nKako navodi Radio Slobodna Evropa, ruska ultranacionalistipčka grupa E.N.O.T. Korp, čitav ovaj projekat je opisala kao “vojni patriotski logor”, a navodi i da je upravo u njihovom kampu ove godine, samo u Rusiji, tridesetak tinejdžera iz Srbije imalo slične vežbe, prenosi “Blic”.\nMladi ljudi, među kojima i jedan broj maloletnika, učili su snalaženje u prorodi, ratne veštine, rukovanje improvizovanim oružjem, i to sve u vojnim uniformama. “Blic” navodi da je ova, kako pojedini mediji pišu, privatna vojna kompanija nastala za vreme sukoba u Ukrajini 2015. godine.\nPrema pisanju “Blica”, ona je samo jedna od mnogih koje su pod neformalnim patronatom Kremlja, a s obzirom na vreme kada je nastala, nameće se zaključak da su njeni članovi učestvovali u sukobima u Dombasu i Donjeckoj oblasti, na strani Rusije.\nPodrška teroristima, ali i direktna umešanost u ratne aktivnosti je nešto što se vezuje za E.N.O.T. Korp, ali i da se sve to odvija pod plaštom humanitarnih misija i građanskih aktivnosti.\nPisalo se i o tome da grupa učestvuje i u aranžmanima oko prodaje vojne opreme, ali i da snabdeva militante oružjem. Obuke za te odrede odvijaju se u kampovima u kojima, kao i u Srbiji do pre nekoliko dana, učestvuju i jako mladi ljudi i deca.\nOni inače u Rusiji postoje od 2015. godine, što se poklapa i sa nastankom E.N.O.T Korpa, ali i sa pozivom Kremlja na povećanje “patriotske mladosti”, odnosno dece koja rastu kao vojnici, napominje “Blic”.


Šukri: Odnosi dve zemlje obeleženi solidarnošću\nTanjug 22. avgusta 2021. 15:16\nKAIRO – Ministar inostranih poslova Egipta Sameh Hasan Šukri izjavio je danas, posle sastanka sa šefom srpske diplomatije Nikolom Selakovićem, da su u razgovoru najviše bili fokusirani na mehanizme jačanja bilateralnih odnosa koji su, kako je naveo, istorijski i uspostavljeni pre 113 godina, a obeleženi međusobnom solidarnošću.\nŠukri je, na zajedničkoj konferenciji za medije sa Selakovićem u Kairu, naveo da su razgovarali o svim oblastima saradnje – političkim, ekonomskim i kulturnim.\nKako je kazao, razgovarali su i o situaciji na Biskom istoku, Balkanu i izazovima sa kojima se suočavaju Srbija i Egipat.\n„Takođe, razgovarali smo i o uspostavljanju mehanizama koji će biti na korist dva naroda i našli smo da smo saglasni po mnogim pitanjima u međunarodnoj politici. Planiramo da nastavimo našu saradnju na različitim nivoima i da radimo na produbljivanju u raznim oblastima, naročito ekonomiji“, kazao je Šukri i dodao da se razgovaralo i o održavanju sastanka ekonomskog komiteta dve zemlje.\nPrema njegovim rečima, predsednik Egipta Abdel Fatah Al Sisi zahvalan je na pozivu da učestvuje na obeležavanju 60 godina od prve Konferencije Pokreta nesvrstanih, što će biti organizovano u oktobru u Beogradu.\nSAD bi 18. oktobra mogle ostati bez novca za placanje…\nProdati snimak intervjua i neobjavljena pesma Džona Lenona


UŽIVO: Vojvodina - Jagodina\nLIGA ŠAMPIONA SE GASI VEČERAS! Kakav ŠOK u svetskom fudbalu: Bogati se 129\t439\nVELIKA POBEDE ZVEZDE U LJUBLJANI: Crveno-beli RAZBILI Cedevita Olimpiju 18\t240\nKONAČNO: Vojvodina u godini kada slavi vek postojanja osvojila prvi Kup\n07.05.2014. 21:07h 18:58h\nGolove u pobedi nad Jagodinom postigli Alivodić i Babić\nFudbaleri Vojvodine osvojili su svoj prvi trofej Kupa Srbije, pošto su u finalu na stadionu Partizana pobedili Jagodinu sa 2:0. Strelci za Vojvodinu bili su Enver Alivodić u 40. i Srđan Babić u 52. minutu. Jagodina je bila bolja na početku utakmice, ali je Vojvodina sredinom prvog poluvremena preuzela inicijativu i u finišu tog dela povela. Lopta je pre gola bila kod štopera Jagodine Aleksandra Filipovića koji je pokušao da je izbije, ali se ona odbila od Mirka Ivanića do Alivodića, koji je ostao sam na desnoj strani i lako savladao Anđelka Đuričića. Jagodina je posle primljenog gola do kraja poluvremena imala inicijativu i nekoliko dobrih šansi, a najbolje su propustili Dajan Šimac i Ivan Cvetković. Vojvodina je sa 2:0 povela posle sedam minuta drugog poluvremena, kada je Marko Poletanović centrirao sa leve strane, a Babić udarcem glavom prebacio protivničkog golmana i postavio konačan rezultat. Jagodina je nedugo potom imala priliku da smanji zaostatak, pošto je Darko Puškarić igrao rukom u svom kaznenom prostoru, ali je Srđan Žakula odbranio penal Aleksandru Pešiću. Novosadska ekipa je imala još jednu dobru priliku do kraja susreta, Jagodina je uglavnom napadala, ali nije uspela da dođe do ozbiljnije šanse za gol. Utakmicu na stadionu Partizana posmatralo je oko šest hiljada ljudi.\nTrener Vojvodine Branko Babić je pobedu nad Jagodinom i osvajanje prvog trofeja najmasovnijeg domaćeg takmičenja posvetio nedavno preminulom Vujadinu Boškovu.\n"Drago mi je zbog navijača i kluba, ali ima jedna stavar, nažalost umro je gospodin Boškov, pa radovanje ide ka njegovom duhu, jer je tvorac ovog kluba. Presudila je naša mladost i agresivnost, ovo je mlada i poletna ekipa bez kompleksa i momci nisu bili opterećeni rezultatom", poručio je Babić.\nTačku na susret u Humskoj odlučio je drugim golom 18-godišnji štoper Srđan Babić, koji je glavom matirao Đuričića i postavio konačnih 2:0, a nakon toga je i golman Žakula odbranio penal Pešiću.\n"Fantastičan oćesaj, ne znam šta da kažem, zahvaljujem se navijačima i saigračima, ne znam šta bih rekao... Voleo bih da ostavim trag u Vojvodini i u Evropi, ali videćemo šta se biti", ushićeno je prokomentarisao mladi defanzivac.\nTrener Jagodine Mladen Dodić smatra da je Vojvodina zasluženo pobedila njegov tim i već se okrenuo obavezama u Superligi i osvajanju trećeg mesta na tabeli koje vodi u Evropu naredne sezone.\n"Sigurno da ovo nije bilo naše najbolje izdanje, žao mi je momaka. Vojvodina je bila bolja, mi smo pravili šanse iz prekida, a oni iz igre i čestitam joj na zasluženoj pobedi. Ispostavilo se da je teže odbraniti nego osvojiti trofej, nama ostaje da preko prvenstva tražimo šansu za Evropu", rekao je Dodić.\nTrener Jagodine smatra da su lako primili golove i već se okrenuo narednom meču sa Vojvodinom, u 28. kolu Superlige naredne subote. "Olako dva primljena gola, prvi iz karambola, a za drugi moj igrač tvrdi čak da je on sproveo loptu u gol i kada promašite penal, onda ne možete da pobedite. U subotu nas čeka novi meč, očekujem da u Novom Sadu slave jer su posle 100 godina došli do Kupa, a nama je želja da dođemo do trećeg mesta i očekujem da se podignemo iz ove situacije", naglasio je Dodić.\nPredsednik Fudbalskog saveza Srbije Tomislav Karadžić rekao je da je finale Kupa bilo na evropskom nivou i da je državi potrebno što više takvih događaja. "Lep je znak i primer da je finale Kupa bilo na evropskom nivou, apsolutna civilizacija na svakom mestu, navijači, lepa igra, odlična arbitraža... Treba nam što više ovakvih manifestacija", rekao je Karadžić. "Izuzetno mi je drago da je Vojvodina osvojila Kup, ona je to po igri i svim utakmicama do sada apsolutno zaslužila", kazao je Karadžić.\nPrema njegovim rečima, u Srbiji više nema slabih ekipa.\n"Više nema slabih ekipa, na neki način smo razvili ono što je bilo i planirano, a to je da smo razvili fudbal po celoj Srbiji", naveo je prvi čovek nacionalnog saveza. Karadžić je dodao da mu se sviđa ideja da se finale Kupa Srbije igra na dve utakmice i da će se to razmatrati.\n"Fudbal se igra zbog navijača, finale kupa se održqava u ovo vreme u celoj Evropi, tu je i kalendar takmičenja, ali u svakom slučaju ideja je za pažnju i razmislićemo o njoj", rekao je Karadžić.\n21:56 (90+3. minut) - Kraj utakmice\n21:22 (57. minut) - Jagodina promašila penal\nJagodina je u 57. minutu dobila priliku da se vrati u meč. Puškarić je loše intervenisao u kaznenom prostoru, odigrao je rukom, pa je sudija Jovanetić pokazao na penal. Ipak, golman Žakula bio je uspešniji od Pešića, odbranio je penal i uneo dodatnu sigurnost u ekipu\n21:17 (52. minut) - Babić duplirao prednost\nVojvodina je i početkom drugog dela nastavila sa dobrom igrom, pa je u 52. minutu duplirala vođstvo. Strelac je bio Babić koji je glavom pogodio mrežu Jagodine posle centaršuta sa leve strane.\n.21.08 (46. minut) - Počelo je drugo poluvreme na stadionu PartizanaNastavljenao je finale Kupa Srbije u kojem se drugu godinu za redom sastaju fudbaleri Vojvodine i Jagodine. Novosađani su u završnici prvog poluvremena poveli golom Alivodića.20.51 - Kraj prvog poluvremenaFudbaler Vojvodine bili su bolji u prvom poluvremenu i zasluženo vode sa 1:0 posle prvih 45. minuta igre.20.45 (40. minut) - Gooooool, Vojvodina vodi sa 1:0!Fudbaleri Vojvodine posle nekoliko izglednih prilika u 40. minutu stižu do vođstva. Strelac je Alivodić. On je šutirao sa desetak metara, golman Đuričić je zakačio loptu, ali je ona ipak završila u mreži. Novosađani vode sa 1:0.20.05 (1. minut) - Počelo je finale Kupa SrbijePočeo je duel fudbalera Vojvodine i Jagodine u finalu Kupa Srbije. Meč se igra na stadionu Partizana. to je ujedno i repriza prošlogodišnjeg finala. Jagodina je prošle sezone savladala Novosađane sa minimalnih 1:0.Vojvodina: Žakula, Živković, Puškarić, Babić, Pekarić, Radoja, Poletanović, Milinković-Savić, Alivodić, Veselinović. Jagodina: Đuričić, Štimac, Filipović, Živanović, Mihajlović, Cvetković, Damjanović, Mitošević, Lepović, Arsenijević, Pešić.\nLIGA ŠAMPIONA SE GASI VEČERAS! Kakav ŠOK u svetskom fudbalu: Bogati se ODVAJAJU, više ništa neće biti isto! 129\t439


Naslovna Sport Ostali sportovi Anketa „Eurosporta“: Đoković je najbolji teniser svih vremena\nNa kraju, u finalu, kao pobednik je izašao srpski teniser Novak Đoković, koji je uslovno rečeno savladao Rodžera Federera.\nNajbolji srpski sportista je pre toga u četvrtfinalu pobedio Roda Lejvera, a u polufinalu Amerikanca Pita Samprasa, prenosi portal „B92“.\n„Eurosport“ je na kraju pokušao da uteši Švajcarca: „Federer sigurno nije previše zabrinut. Sasvim smo sigurni da je potrebno mnogo više od ovoga da bi se osvajač 20 Grend slem titula narogušio“.\n„Eurosport“ će anketu sprovesti i kada je o teniserkama reč, a glasanje će trajati od četvrtka do nedelje.\nPrethodni tekstUgledni lekar sa VMA primao mito? Osumnjičen da je uzeo 300 evra od pacijenata\nSledeći tekstGrčka otvara granice sredinom juna, srpski turisti dobrodošli


Vesti online / Vesti / Ex YU / Snimaju film, a o zločinima ćute\nPočetkom ove nedelje u Mrkonjić Gradu je, uz državne počasti sahranjena Mileva Župić (81), čija su trojica sinova Željko, Živko i Stevan Župić poginuli 10. oktobra 1995. godine prilikom okupacije Mrkonjić Grada od strane jedinica Hrvatske vojske kojima je komandovao Ante Gotovina.\nUmesto u sudnici, na filmu: Ante Gotovina\nOva majka nije uspela da dočeka pravdu i doživi da odgovorni za ubistvo njene dece, koja su stradala u grupi od 181 vojnika i civila iz Mrkonjić Grada, budu izvedeni pred sud, mada se u Tužilaštvu BiH već 11 godina nalazi kompletna dokumentacija sa dokazima o ovom slučaju.\nIstovremeno, dok se u ovom slučaju toliko čeka, Ministarstvo oružanih snaga BiH je nedavno, u ekspresnom roku, izdalo dozvolu za korišćenje vojne tehnike za potrebe snimanja filma upravo o ovom hrvatskom generalu.\nMinistar rada i boračko-invalidske zaštite Republike Srpske Milenko Savanović rekao je na sahrani Mileve Župić da je preminula "žena heroj koja se svih ovih godina držala dostojanstveno".\n- Bila je svesna žrtve, tragedije koja se dogodila, ali je bila svesna i dela, to jest onoga zašto su njeni sinovi poginuli, za srpski narod i Republiku Srpsku. Živela je skromno, nije imala nikakvih zahteva, pa i to pokazuje njenu veličinu - istakao je Savanović.\nPredsednik Predsedništva Boračke organizacije RS, Duško Miletić kaže za "Vesti" da je to još jedan dokaz "pljuvanja u lice srpskim žrtvama" i pokazatelj na koji način danas funkcioniše BiH, ali i na koji način Međunarodna zajednica u BiH tumači događaje iz prethodnog rata.\n- Do sada ne postoji nijedan događaj, nijedan zločin u kojem su žrtve bile Srbi, a da su odgovorni procesuirani. Umesto toga, zločinci se i dalje slave kao nacionalni heroji i junaci, a to je, evo sada slučaj i sa snimanjem filma o Ante Gotovini čije su jedinice počinile jezive zločine u Mrkonjić Gradu - ističe Miletić.\n"Niko neće da glumi četnika"\nOktobra 1995. godine Mrkonjić Grad su, u akcijama Maestral i Južni potez zauzele 3. i 7. gardijska brigada Hrvatske vojske pod komandom Ante Gotovine.\nZa 117 dana hrvatske agresije na području Mrkonjić Grada porušeno je i zapaljeno oko 3.000 stambenih objekata, ratna šteta je procenjena na oko 335 miliona evra, a u samo jednoj masovnoj grobnici otkriveno je 181 telo Srba, od čega su 81 bili civili.\nCrni oktobar 1995.\nTokom agresije oružanih snaga Hrvatske i Petog korpusa tzv. Armije BiH na 13 zapadnokrajiških opština u septembru i oktobru 1995. godine proterano je više od 120.000 ljudi, a ubijeno oko 2.000 civila i vojnika.\nU ovoj akciji napadnuti su Ripač, Petrovac, Drvar, Grahovo, Glamoč, Ključ, Sanski Most, Šipovo, Srbobran, Jajce, Kupres i Krupa na Uni.\nDo sada je ekshumirano 1.214 tela, a i dalje se traga za 420 tela ubijenih srpskih civila i vojnika. Prema zvaničnim podacima RS, tada je poginulo 1.644 ljudi, a još 420 civila i vojnika vodi se kao nestalo.\nDuško Miletić ističe da to nije i krajnja brojka ubijenih, jer nisu ubrojani stradali civili u okolnim selima.\n- Reč je o manjim grobnicama i do sada je ekshumirano oko 200 tela, tako da je u ovim akcijama ukupno ubijeno oko 400 ljudi.\nIzvor "Vesti" u MUP RS, koji je učestvovao u prikupljanju dokaza za slučaj Mrkonjić Grad, ukazuje na još jednu apsurdnu situaciju.\n- Gotovina se u Haškom tribunalu branio od optužbi za "Oluju" činjenicom da je u relevantno vreme boravio u Bosni. Međutim i pored činjenice da su u više od 13 mesta, prilikom nastupa njegovih jedinica počinjeni brojni zločini, ubijeno više od 2.000 i proterano oko 120.000 Srba, on za to nije odgovarao zato što je optužnicom obuhvaćen samo deo koji je u vezi sa događajima u Hrvatskoj.\nPotpis u tajnosti\nZa jedne zločinac, za druge heroj, u Bosni ne prestaje prepucavanje kako je uopšte odobrena upotreba vojne tehnike, koja uključuje i tenkove za potrebe snimanja filma o Anti Gotovini.\nOdluku je potpisala Marina Pendeš, ministarka odbrane BiH bez znanja svog zamenika Borisa Jerinića, koji je bio protiv odobrenja ovog zahteva. I dok Mladen Ivanić, predsednik Predsedništva BiH ne krije da "nije oduševljen" činjenicom da će se o Gotovini snimati film, dotle član Zajedničke parlamentarne komisije za odbranu i sigurnost Mario Karamatić iz Hrvatske seljačke stranke ne prećutkuje da je za njega "Gotovina heroj".\n"Ukoliko i gospodin Mladić bude oslobođen, nemam ništa protiv da se i o njemu snimi film", kaže Karamatić.\nFILM "Niko neće da glumi četnika"\nSRBIJA "Da se vratimo bar unazad, a o Dejtonu da ne pričamo"\nEX YU "Samo Ivanićeva koverta stigla otvorena"


četvrtak, 10. okt 2019, 19:20\nU Srpskoj Akademiji nauka i umetnosti održana je svečana akademija povodom 30 godina Odbora za proučavanje života i običaja Roma.\nPovodom Svetskog dana beskućnika, Inicijativa A11 saopštila je da neadekvatno rešavanje problema najranjivijih grupa - Roma, interno raseljenih, izbeglica i osoba sa invaliditetom, produbljuje postojeću stambenu krizu i mnoge ostavlja u riziku od prinudnih iseljenja i beskućništva.\nU drugom delu emisije prenosimo reportažu o životu mladih Roma i Sinta koju je objavio Dojče Vele. Predrasude, napadi, šikaniranja, stalne pretnje proterivanjem iz zemlje, svakodnevni su problemi sa kojima su susreći mnogi mladi Romi u Nemačkoj.\nDa li Srbija sprovodi preporuke protiv rasizma i netolerancije?\nOsmaci ušli u škole - danas probni maturski ispit iz matematike\nOtvorene granice - ulazak u Srbiju bez testa


POZIV NAVIJAČIMA Fudbaleri Zvezde prodaju sezonske karte\nProdaja sezonskih karata za utakmice fudbalera Crvene zvezde uveliko traje, a sve navijače koji u utorak dođu u servis za članstvo čeka i jedno iznenađenje.\nNaime, baš će fudbaleri od 14 sati biti domaćini i navijači će imati priliku da kupe sezonske karte od Vujadina Savića, Filipa Stojkovića i Luke Adžića.\nPored toga, Zvezdine pristalice moći će i da uzmu autogram ili da se fotografišu sa igračima omiljenog tima.\nCene sezonskih karata za ovuz sezonu su sledeće: 3.500 za severnu tribinu, 5.500 za istočnu, 6.500 za zapadnu i 60.000 za VIP.\nPorodične sezonske karte za istočnu i zapadnu tribinu koštaju 500, 1.000 ili 1.500 dinara više u zavisnosti od broja članova.\nSvi prošlogodišnji vlasnici godišnjih karata mogu da ostvare popust od 500 dinara na punu cenu sezonske ulaznica. Takođe, svi navijači koji donesu vaučere koje su dobijali na poslednje tri prvenstvene utakmice prethodne sezone, ostvaruju dodatnih 10, 20 ili 30 odsto popusta.\nZARAĐUJU NA LJUDIMA KOJI NE ZNAJU KO SU Poljaci organizuju ture u kojima otkrivaju svoje poreklo: Koštaju papreno, a potraga ih je dovela i u Srbiju


Japanci prave svemirski lift ~ LoL-Rs smej se naglas\nJapanci prave svemirski lift\nJapanska građevinska kompanija Obayashi Corp. planira da izgradi „lift ka svemiru“ do 2050. godine.\nLift za prevoz putnika i tereta u vozilu duž trake od ugljeničnih nanocevi dosezaće četvrtinu puta ka Mesecu, a vozilo će putovati brzinom od 200 kilometara na čas i putovanje će trajati oko nedelju dana, prenosi portal Građevinarstvo.\nPredviđeno je da protivteg na kraju kabla, na 96.000 kilometara od tla, fiksira ceo sklop povezan sa stanicom.\nKompanija se nada da će „svemirski lift“ moći da preveze 30 putnika u isto vreme duž kabla pomoću magnetnih linearnih motora.\nJapanska kompanija, takođe, nije otkrila lokaciju za „svemirski lift“, ali pošto se lift oslanja na centripetalnu silu u cilju zatezanja sajle, bazna stanica mora da se nalazi duž ili barem blizu ekvatora.\nKoncept liftova koji dosežu do svemira je poznat još od 1895. godine, kada je ruski naučnik Konstantin Ciolkovski, tzv. otac moderne kosmologije, bio inspirisan novoizgradenim Ajfelovim tornjem osmislio ideju slobodnostojeće kule koja dostiže geostacionarnu orbitu sa površine Zemlje.\nIdeja je od tada postala obeležje naučne fantastike, ali u poslednjih nekoliko godina su održane konferencije na ovu temu, a NASA je takođe aktivno učestvovala u naporima da ih učini stvarnim.\nPronalaženje materijala koji je dovoljno lagan i jak da stvori tako dugački kabl je značajna prepreka.\nKompanija „Obayashi“ i drugi veruju da nanocevi ugljenika mogu to da ostvare, što će biti presudno za uspeh ovog ambicioznog projekta. Ta kompanija još uvek ne daje procene o vrednosti projekta.\nPosted in: 2012,lift,nlo,planeta,svemir,ufo,zabava


GODINU DANA RADA I POSTOJANjA SRPSKO RUSKOG KLUBA UŽICE - Užice Oglasna Tabla\nјануар 5, 2017 0325\nDanas se navršava godinu dana rada i postojanja Srpsko-ruskog kluba. Za to vreme Srpsko-ruski klub uradio je mnogo toga na afirmaciji i jačanju srpsko-ruskih prijateljskih veza 5. januara 2016. godine, u punoj Skupštinskoj sali Gradske kuće Užice, održana je osnivačka skupština Srpsko-ruskog kluba Užice sa ciljem održavanja i jačanja kulturno-ekonomskih veza grada Užica i Ruske federacije.\nSkupštini su prisustvovali Anatolij Lisicin, poslanik Gornjeg doma ruske Dume, Dmitrij Karabčukov, tadašnji savetnik direktorke Ruskog doma u Beogradu, članovi Gradskog veća Užica, sveštenstvo Užičke crkve, predstavnici firmi koje posluju sa Rusijom, predstavnici Učiteljskog fakulteta u Užicu, udruženja građana, profesori, privrednici i mnogi drugi. Odmah po Osnivačkoj skupštini Srpsko-ruskog kluba Užice, započeo je svoj rad. Već 15. januara, na Dan srpsko-ruskog bratstva, delegacija Srpsko-ruskog kluba položila je cveće na spomenik cara Nikolaja II Romanova u Beogradu i posetila Ruski dom gde je imala sastanak sa direktorkom Nadeždom Kuščenkovom Viktorovnom. Na vrlo konstruktivnom sastanku, gospođa Kuščenkova je istakla da Srpsko-ruski klub Užice ima potpunu podršku nje i Ruskog doma i predložila na koji način se saradnja sa Ruskim domom, i u kom smeru, može razvijati. Delegacija Srpsko-ruskog kluba upoznala je direktorku Ruskog doma sa planom rada ovog kluba, kojije usmeren ka razvijanju kulturno-istorijske saradnje grada Užica i Rusije.\nSrpsko-ruski klub je, 22. januara, zajedno sa Društvom istoričara Užica, u skupštinskoj sali Gradske kuće Užice, organizovao tribinu pod nazivom „Srpsko-ruski odnosi u Prvom svetskom ratu“, koja je održana u znak sećanja na jedan vek od kako je ruski car Nikolaj II Romanov zapretio saveznicima da će sklopiti separatni mir, ukoliko ne pošalju brodove za evakuaciju srpske vojske iz Albanije. Na tribini su govorili naši eminentni istoričari, koji su, inače, članovi našeg Srpsko-ruskog kluba.\nSrpsko-ruski klub dao je aktivnu podršku i uzeo učešće u svečanosti povodom otvaranja Kancelarije grada Užica za saradnju sa Ruskom Federacijom koja je otvorena 19. februara i u kojoj radi Ruskinja Elena Draškić, inače član našeg Srpsko-ruskog kluba. Povodom otvaranja ove kancelarije Srpsko-ruski klub je prisustvovao koncertu ruskog ansambla „Ruska Renesansa“ muzičke akademije Gnesinih i članovima ovog ansabla dao poklone kako bi se sećali posete našem gradu Užicu.\nPovodom obeležavanja Dana Učiteljskog fakulteta u Užicu, Srpsko-ruski klub je u saradanji sa ovim fakultetom, organizovao promociju ruskih filmova „Turski gambit“ i „Car“.\n12. marta Srpsko-ruski klub je svečano obeležio otvaranje i osvećenje svojih kancelarija u Užicu, i ujedno, prvi put u Užicu, proslavio ruski tradicionalni praznik Maslenicu. Osvećenju i otvaranju kancelarije prisustvovali su Gradski većnici, predstavnici političkih stranka, privrednici, predstavnici preduzeća i kompanija koje sarađuju sa Rusijom, predstavnici Učiteljskog fakulteta u Užicu, Kola srpskih sestara, Društva srpskih domaćina Užice, zastupnik bajkera „Noćni vukovi“ i drugi.\nSrpsko-ruski klub Užice je u petak, 25. marta, u Gradskom kulturnom centru Užice organizovao koncert ruske muzike, na kome je pevala veličanstvena Marija Maša Kiblickaja, Ruskinja koja se doselil u Srbiju, i koja je učila na muzičkoj akademiji u Sankt Peterburgu.\nOvlašćeni predstavnik Srpsko-ruskog kluba u Moskvi, gospodin Vladimir Damljanović, prisustvovao je Međunarodnoj turističkoj berzi MITT 2016. koja se održavala od 23. do 26. marta 2016. godine. 8. aprila, u Skupštinskoj sali Gradske kuće Užice, Srpsko-ruski klub je organizovao promociju knjiga „Znameniti Rusi u srbskoj istoriji“ i „Znameniti Srbi u ruskoj istoriji“, autora Ranka Gojkovića, publiciste i prevodioca.\n12. aprila, kada se obeležava Dan ruskih dobrovoljaca u Republici Srpskoj — u čast sećanja na ruske borce koji su se hrabro borili i ginuli za srpsku zemlju i srpski narod u Višegrad je otišla delegacija Srpsko-ruskog kluba Užice, koja jepoložila cveće na spomenik poginulim ruskim dobrovoljcima i prisustvovala opelu.\n20. aprila Srpsko-ruski klub Užice je, u saradnji sa Učiteljskim fakultetom u Užicu, organizovao književno veče „Puškin i Njegoš“ na tom fakultetu. Govornici na ovoj književnoj večeri bili su profesor dr Bogdan Kosanović, redovni profesor slavistike na Univerzitetu u Novom Sadu i dr Ljiljana Kostić sa Učiteljskog fakulteta u Užicu.\nTrećeg dana Vaskrsa, 3. maja, članovi ansambla srpskih pesama i igara „Kolo“ iz Moskve, koji su tih dana boravili u Užicu, posetili su kancelariju Srpsko-ruskog kluba Užice, i dobili zahvalnice našeg kluba za doprinos negovanju i razvijanju kulturno-istorijske saradnje srpskog i ruskog naroda.\nNa Dan Pobede, 9. maja, Srpsko-ruski klub je, u Gradskom kulturnom centru Užice, organizovao celodnevnu proslavu ovog velikog praznika. Ovoj proslavi prisustvovao je i Agapov Jurij, jedan od sekretara Ambasade Ruske Federacije, koji je u Užice došao na poziv Srpsko-ruskog kluba upućenog ambasadi. Organizovan je direktan prenos Parade Pobede iz Moskve, a gospodin Agapov Jurij i predsednik Srpsko-ruskog kluba Užice, Nemanja Spalović, prisustvovali su ceremoniji polaganja venaca i cveća na Partizanskom groblju na Dovarju, i položili vence u ime Ambasade Ruske Federacije i Srpsko-ruskog kluba. U Gradskom kulturnom centru, Srpsko-ruski klub upriličio je u 12 časova koktel prijem za predstavnike Gradske uprave, ustanova, preduzeća, firmi, vojske, političkih stranaka, nevladinih organizacija i medija.\nDelegacija Srpsko-ruskog kluba prisustvovala je 28. maja, u hotelu Alur u Beogradu, osnivačkoj skupštini Sveslovenskog saveza „Sveti Serafim Sarovski“, koja je okupila delegate 45 organizacija iz Srbije, Republike Srpske i Crne Gore, koje sarađuju sa Rusijom i Belorusijom, i koje su pristupile ovom savezu.\nU ponedeljak, 6. juna, u Gradskom kulturnom centru Užice, u organizaciji Srpsko-ruskog kluba otvorena je izložba „Staroslovenska božanstva u delima ruskih ilustratora“ autora Matije Mićića Bućića, etnologa i člana našeg kluba.\nNa 12. jun – Dan Ruske Federacije, Srpsko-ruski klub Užice je prigodnom svečanosti, u Gradskom kulturnom centru Užice, proslavio ovaj praznik bratske i tradicionalno prijateljske nam države. Obeležavanju Dana Rusije u Užicu, koje je organizovao Srpsko-ruski klub, prisustvovali su članovi Gradskog veća Užica, predsednik Skupštine Grada Užice, načelnik Policijske uprave Užice, predstavnici političkih stranaka, direktori i predstavnici ustanova, preduzeća i škola, predstavnici društvenih organizacija, mediji i članovi Srpsko-ruskog kluba.\nDelegacija Srpsko-ruskog kluba Užice prisustvovala je 17. juna, na Zlatiboru, u vili „Vuković“, otvorenju kancelarije zlatiborskog odbora Srpsko-rusko-beloruskog prijateljstva. Na poziv predsednika Srpsko-rusko-beloruskog prijateljstva Republike Srbije, Dragana Logvinova, otvaranju kancelarije novog opštinskog odbora su prisustvovali ambasador Belorusije Vladimir Čušev i Andrej Nikolaevič Hripunov, šef Trgovinskog predstavništva Ruske Federacije u Republici Srbiji. Otvaranju ovog novog opštinskog odbora Srpsko-rusko-beloruskog prijateljstva prisustvovali su i Miodrag Nikolić Feman, predsednik Pokreta privredni preporod Srbije, Dušan Knežević, generalni direktor „Zlatiborca“, zamenik gradonačelnika Užica Vidoje Drndarević, članovi Gradskog veća Užica, sekretar kancelarije za saradnju sa Ruskom Federacijom u Užicu Elena Draškić, predsednica Sveslovenskog saveza Dragana Kuzmanović, ugledni privrednici, preduzetnici, predstavnici Policijske uprave, predsednici opštinskih i gradskih odbora Srpsko-rusko-beloruskog prijateljstva, starešina „Noćnih vukova“ za Zapadnu Srbiju i drugi.\nDelegacija Srpsko-ruskog kluba iz Užica, na čelu sa predsednikom kluba, prisustvovala je u petak, 12. avgusta, u Bačevcima kod Bajine Bašte, svečanoj ceremoniji otkrivanja spomen-ploče ruskoj bolničarki Darji Aleksandrovnoj Korobkinoj, koja je dobrovoljno došla da se bori na strani Srbije u Prvom Svetskom ratu i poginula u jesen 1914. godine. Svečanoj ceremoniji prisustvovali su ambasador Rusije u Srbiji Aleksandar Čepurin i ministar za rad, zapošljavanje, boračka i socijalna pitanja Republike Srbije Aleksandar Vulin kao i gosti iz Rusije. Inicijativa da se podigne spomen-ploča hrabroj ruskoj bolničarki potekla je od Zavičajnog udruženja „Strmovo“ iz Bačevaca a povodom obeležavanja stogodišnjice od Prvog svetskog rata.\nU okviru 8. dečijeg međunarodnog festivala „Licidersko srce“ u Užicu je boravio ansambl „Zadumka“ iz ruskog grada Samare. Delegacija Srpsko-ruskog kluba dočekala je članove ansambla „Zadumka“ i poželela im dobrodošlicu u Užice, a na kraju festivala Srpssko-ruski klub je ansamblu „Zsadumka“ uručio Zahvalnicu za njihovo učešće na ovom festivalu.\nDelegacija Srpsko-ruskog kluba iz Užica, predvođena predsednikom Nemanjom Spalovićem je, zajedno sa delegacijom Srpsko-rusko-beloruskog prijateljstva Srbije, predvođenom predsednikom Draganom Logvinovim, prisustvovala prijemu u Ambasadi Ruske Federacije, povodom velikog praznika Dana narodnog jedinstva Rusije. Prijemu su, pored patrijarha srpskog Irineja, prisustvovali srpski poslanici, predstavnici kulturnog i naučnog života, predstavnici političkih stranaka, predstavnici udruženja i organizacija i drugi.\nSrpsko-ruskog kluba je 23. novembra organizovao književno veče „O Rusima u Užicu kroz repromociju knjiga dr Rada Poznanovića“ u Narodnoj biblioteci Užice. Književnoj večeri prisustvovaoje ataše za kulturu Ambasade Ruske Federacije, gospodin Aleksej Morozov, predsednik Srpsko – rusko – beloruskog prijateljstva Dragan Logvinov sa delegacijama ove organizacije iz Čačka, Požege i Zatibora, zamenik gradonačelnika Užica Nemanja Nešić sa članovima Gradskog veća, zamenik predsednika Skupštine grada Užica Marko Stevanović, potomci Rusa opisanih u knjigama, članovi Srpsko-ruskog kluba, direktori i zaposleni u ustanovama kulture, predstavnici političkih stranaka i udruženja građana i mnoštvo građana.\n13. decembra, u Gradskom kulturnom centru Srpsko-ruski klub je organizovao „Veče srpsko-ruske poezije“. Posetioci su mogli da uživaju u poeziji prožetoj sećanjima, najlepšim stihovima i kompozicijama. Milena Čantrak je recitovala poeme “Velika deržava“ i “Majci Rusiji“, Elena Draškić je recitovala “Varvarstvo“, Bojana Marković je recitovala poemu “Moskva“, Dejan Bakić i Nađa Đoković poemu “Čekaj me“, a Nađa Đoković je recitovala poemu “Plava grobnica“. U pauzi recitacija Nađa Đoković i Dijana Gagić su otpevale “Podmoskovske večeri“ i “Kaćušu“, a nakon toga Ružica Blagojević je recitovla poemu “Gori u meni Rusija“. Veče su upotpunila dva momka, David Cvijović i Aleksa Ršumović, koji su bili obučeni u rusku i srpsku uniformu. David Cvijović je govorio delo “Rodna Srbijo“, a Aleksa Ršumović pismo srpskog vojnika majci, dok je gost iznenađenja – prvakinja glume Narodnog pozorišta Užica, Divna Marić, pročitala pismo srpske majke svom sinu vojniku na Krfu. Na kraju večeri svi učesnici su izašli na binu i za kraj otpevali pesmu „Kosovski božuri“ nakon čega je usledio gromoglasan aplauz publike.\n24. decembra Srpsko-ruski klub je organizovao koktel prijem povodom predstojećih Novogodišnjih i Božićnih praznika u svojoj kancelariji. Ovom prijemu prisustvovali su predstavnici firmi – sponzora Srpsko-ruskog kluba, predstavnici Gradskog veća Užice, političkih partija, direktori ustanova i medija, i drugi.\n27. decembra Srpsko-ruski klub je organizovao pomen članovima ansambla Ruske Armije „Aleksandrov“, poginulim u padu aviona Tu-154 u Crno more, u crkvi Svetog Georgija. Pomen je služilo sveštenstvo užičke crkve. Pomenu su prisustvovali Nikolaj Cibulski, ataman Psebajsko Hutorskog društva kozaka, Kamil Ishakov predsednik Rusko-srpskog prijateljstva Kaluške oblasti „Karađorđe“, predsednici Srpsko-rusko-beloruskog prijateljstva iz Jagodine i sa Zlatibora, članovi Srpsko-ruskog kluba, predstavnici Gradskog veća Užica, predstavnici političkih partija i građani Užica. Ovim je završen program rada Srpsko-ruskog kluba za 2016. godinu, u nadi i želji da ćemo sledeće, 2017. godine još više doprineti jačanju srpsko-ruskih kulturno-privrednih veza.\nIZLOŽBA FOTOGRAFIJA „HILANDAR“ – NEOČEKIVANO PUTOVANJE


Predsednica Vlade Ana Brnabić i ambasador Evropske unije (EU) u Republici Srbiji Emanuele Žiofre predstavili su ovu inicijativu kako bi se podstakla “zelena” transformacija privrede i društva.\nPrema rečima ambasadora Žiofrea, Srbija je usvojila Deklaraciju Zelene agende u oktobru 2020. na Konferenciji u Sofiji i obavezala se da će sprovoditi svoje akcije kroz Regionalni akcioni plan koji je usvojen na samitu u Sloveniji, u oktobru 2021. Projekat „EU za Zelenu agendu u Srbiji – počnite, preduzmite akciju, proširite“ podržaće Srbiju u sprovođenju Zelene agende za Zapadni Balkan. Žiofre je naglasio:\n„Ovaj novi projekat stiže u pravo vreme, nekoliko nedelja nakon što su države članice EU potvrdile otvaranje pregovora za klaster koji, između ostalog, pokriva i energetska pitanja i zaštitu životne sredine. To nam daje dobru motivaciju da proširimo akcije na svim frontovima i učinimo sve što možemo da se u Srbiji primeni EU zakonodavstvo u ovoj oblasti.“\n“Tokom ovog projekta podržaćemo najmanje 23 zelene investicije”\nTokom ovog projekta podržaćemo najmanje 23 zelene investicije koje su najinovativnije i imaju najveće očekivane efekte – istakla je Fransin Pikap stalna predstavnica UNDP-a, napominjući:\n„Da bismo pokrenuli zelenu tranziciju u Srbiji – svi moramo da se uključimo, ne samo nacionalne i lokalne vlasti, već i javna i privatna preduzeća, banke, nevladine organizacije, naučno–istraživačke institucije i građani i građanke. UNDP će objaviti osam poziva za inovativna rešenja u svim oblastima u okviru Zelene agende. Pozivamo sve koji žele da doprinesu pozitivnim promenama i pomognu da privreda Srbije postane konkurentnija, životna sredina čistija i zdravija za sadašnje i buduće generacije – da se prijave na naše konkurse koji kreću već krajem februara.“\nNova inicijativa pomoći će Srbiji da ispuni ciljeve iz Sporazuma o klimi iz Pariza\n„Švedska je dugoročno posvećena tome da podrži put Srbije u EU“, istakla je ambasadorka Švedske u Srbiji Anika Ben David.\n“Održivi razvoj se može postići spajanjem finansijske i stručne tehničke podrške”\n„Ovaj projekat simbolizuje novu vrstu partnerstva, koja je neophodna za ekonomsku i zelenu tranziciju. Zahvaljujući značajnom finansijskom doprinosu Evropske komisije, i zajedno sa ključnim međunarodnim i partnerima iz zemalja članica Evropske unije, EIB kao evropska banka sa ponosom pomaže Srbiji da napreduje u ostvarivanju svojih ciljeva održivosti i realizaciji Zelene agende kroz preko potrebnu, ciljanu podršku finansijskim institucijama, odnosno njihovim malim i srednjim klijentima, kako bi mogli da pokrenu projekte, dobiju finansije i efikasno ih sprovedu. Drago nam je što će našu podršku najviše imati upravo mala i srednja preduzeća, koja su ključni pokretač razvoja i inovacija. Njihova zelena transformacija, zajedno sa značajnim investicijama u obnovljive izvore i energetsku efikasnost, može utrti put zelenom i inkluzivnom rastu”, istakao je Bragonzi.\nEU info centar/eu u srbiji


Izvor: Sportski žurnal - Arhiva vesti 21.02.2012 - Naslovi.net\nSportski žurnal » Arhiva vesti za utorak 21. februar 2012\nSportski žurnal utorak, 21. februar 2012.\nMinistar unutrašnjih poslova Srbije Ivica Dačić izjavio je da je u Skoplju uhapšen jedan od vođa navijača Partizana Miloš Radisavljević zvani Kimi, za kojim je Srbija raspisala poternicu radi izdržavanje zatvorske kazne. Dačić je novinarima na beogradskom Fakultetu organizacionih nauka rekao da je... »\nAna Ivanović izbacila Skjavone u Dubaiju\nAna Ivanović je uspešno startovala na turniru u Dubaiju, pošto je u prvom kolu savladala Italijanku Frančesku Skjavone sa 6:1, 7:5 Bio je ovo četvrti međusobni duel dve bivše šampionke Rolan Garosa i četvrta pobeda srpske teniserke. Meč je trajao tačno 96 minuta, a Ana je pet puta oduzela servis... »\nKličko: Pružiću Čisori priliku za revanš\nUkrajinski bokser Vitalij Kličko, koji je u subotu odbranio titulu u teškoj katgeoriji, izjavio je da će Britancu Dereku Čisori pružiti priliku za revanš. – Iskreno rečeno, ne osećam potrebu za još jednim mečom, ali moj ego mi kaže da taj momak zaslužuje da bude kažnjen na pravi način – nokautom -... »\nBarselonin kamp za mlade igrače u junu u Beogradu\nBarselona će organizovati u Beogradu, od 11. do 15. juna 2012. godine, kamp za mlade igrače. Polaznici kampa, njih 300 uzrasta od osam do 16 godina, treniraće dva puta dnevno na terenima Sportskog centra „Teleoptik” u Zemunu. Cena prijave je 290 evra. Svi učesnici kampa na kraju će dobiti diplomu i... »\nLegenda svetskog fudbala i trener Al Vasla Dijego Maradona izjavio je da je u Dubaiju pronašao sve što mu je potrebno, stabilnost i mir. – Ovde imam ozbiljan posao, blizu sam unuku, ćerka može da me poseti kad go poželi, a i ja mogu da vidim svoju porodicu tokom praznika. Gledajući unazad, mislim... »\nMercedes tim formule jedan predstavio je na stazi Montmelo pored Barselone novi bolid koji će naredne sezone voziti Mihael Šumaher i Niko Rozberg. – Ponosan sam na novi bolid i verujem da će nam doneti rezultate zbog kojih smo naporno radili – rekao je direktor ekipe Ros Braun. Šumaher,... »\nŠešum mora na operaciju, na terenu za mesec dana\nReprezentativac Srbije u rukometu Žarko Šešum ove nedelje biće operisan, a njegov povratak na teren očekuje se za mesec dana. Šešum je povredu desnog oka zaradio tokom polufinalne utakmice Evropskog prvenstva u Beogradu protiv Hravatske (26:22), pošto ga je nepoznati navijač pogodio metalnim... »\nRadovan Ćurčić: Čast mi je da budem v.d. selektora\nFudbalska Srbija bruji od mogućih kandidata za novog selektora reprezentacije od Siniše Mihajlovića, preko Ljubiše Tumbakovića, do Ivana Jovanovića. U celoj ovoj priči postavlja se logično pitanje – gde je Radovan Ćurčić? Mladi stručnjak vodio je Orlove u Hondurasu (0:2) i Meksiku (0:2), a sad će... »\nLegendarni portugalski fudbaler Euzebio nalazi se u bolnici gde je zadržan na lečenju zbog visokog pritiska, saopštila je medicinska ustanova u Lisabonu. Euzebio, koji ima 70 godina, u protekla dva meseca je već u dva navrata boravio u bolnici, zbog upale pluća i problema sa vratom. On je u... »\nNavijači Partizana pisali Vujoševiću\nNa sajtu www.partizan.net, koje važi za glasilo pristalica crno-belih, pojavilo se otvoreno pismo upućeno predsedniku JSD Partizan Dušku Vujoševiću. Između ostalog, u pismu stoji da je proslavljeni stručnjak srušio jedan san, ali i da oni neće dirati status košarkaške legende. Autor(i) se pitaju... »


Ajntraht prodaje Silvu kako bi zadržao Jovića? Solskjer želi da dovede Portugalca idućeg leta - Telegraf.rs\n23/02/21 | 18:46\nTim iz Frankfurta debelo će zaraditi na prodaji svog najboljeg strelca\nFoto: Profimedia/THOMAS FREY/AFP\nFudbaleri Ajntrahta sigurno predstavljaju najlepše iznenađenje ove sezone u Bundesligi. Trenutno zauzimaju visoko treće mesto na tabeli, a u poslednjoj rundi su savladali ekipu Bajerna iz Minhena na svom terenu.\nSigurno je da je za to ponajviše zaslužan Andre Silva, koji je do sada 19 puta matirao protivničke golmane na 22 utakmice. Samim tim, privukao je ogromnu pažnju fudbalske javnosti i u centru je pažnje brojnih evropskih klubova, koji bi voleli da ga dovedu na leto.\nMeđu onima koji se najviše interesuju je Mančester junajted, koji će biti prva opcija ukoliko Edinson Kavani ne produži ugovor sa timom Olea Gunara Solskjera. Urugvajskom fudbaleru će ugovor isteći na kraju ove sezone, a Junajted bi morao da plati Ajntrahtu oko 35.000.000 evra ukoliko saradnja aktuelnog fudbalera i kluba ne bude obnovljena.\nInače, Portugalac ima još dve godine ugovora sa nemačkim klubom, ali Ostrvljani tvrde da je Ajntraht spreman da se odrekne Silve, kako bi mogao da otkupi Luku Jovića od Real Madrida. Srpski fudbaler je igrao na sedam susreta do sada, uglavnom je bio rezervista, a postigao je tri gola i potvrdio da nije „zaboravio“ da trese mreže.\nU Španiji nije bilo dovoljno prostora da se Jović pokaže i dokaže pod palicom Zinedina Zidana. Međutim, odmah po odlasku na pozajmicu kliknuo je u tandemu sa Filipom Kostićem, pa su Ajntrahtu počeli da razmišljaju da ga i definitivno vrate u svoje redove.\nSa druge strane, Silva je u Ajntraht došao iz Milana za svega 3.000.000 evra, tako da će u tom slučaju Nemci biti u velikom plusu. Cena bi tek mogla da mu raste, jer se interesuju i neki drugi klubovi pored Junajteda, među kojima je najozbiljniji Atletiko Madrid. Videćemo kakav će biti epilog ove transfer sage.\nHoror povreda Luke Jovića: Sudario se sa protivnikom, ovaj mu zario zube u glavu\nPa nije sve u novcu, moraš imati nešto i u glavi!?\nNisu sisali vesle


Bez muzike na Dan Republike u Istočnom Sarajevu\tIstaknuto\nČetvrtak, 03 Januar 2019 13:28\nRukovodstvo opštine Istočno Novo Sarajevo odlučilo je da otkaže muzički koncert folk pjevačice Ane Bekute, koji je najavljen za 9. januar u ovoj opštini, a povodom proslave Dana Republike Srpske.\nKako saznajemo, razlog otkazivanja ovog koncerta je ubistvo mladića Miloša Ostojića iz Istočnog Sarajeva, koje se dogodilo preksinoć, 1. januara, iza 23:00 časa, i koje je šokiralo građane Istočnog Sarajeva.\nPodsjećamo, koncert Ane Bekute bio je najavljen u sklopu održavanja kulturno-zabavne manifestacije ''Zima u Istočnom Novom Sarajevu'', u završnom dijelu programa obilježavanja Dana Republike Srpske.\nRedakcija portala Sarajevo-RS koristi priliku da porodici Miloša Ostojića izrazi najdublje saučešće.\nViše iz kategorije: « Nema osumnjičenih za ubistvo Ostojića, ubice još uvijek na slobodi U Istočnoj Ilidži bez veselja na Dan Republike Srpske »